title: Mitä tuli tehtyä

text: Mitä tuli tehtyä on viihdeohjelma, jossa jokaisessa jaksossa hypnotisoidaan yksi julkisuudesta tuttu henkilö ja hypnoosin jälkeen henkilö näkee studioyleisön edessä kuvanauhalta Mitä tuli tehtyä. Juontajana toimii Lorenz Backman ja Hypnotistina Sami Minkkinen. Ensimmäinen tuotantokausi alkoi Nelonen-kanavalla 10. maaliskuuta 2012. Toinen tuotantokausi 22. maaliskuuta 2014 ja mukaan ohjelmaan liittyi Minttu Mustakallio ja Kari Hietalahti.


title: Danijel Milićević

text: Danijel Milićević (s. 5. tammikuuta 1986 Bellinzona, Sveitsi) on sveitsiläinen jalkapalloilija. Hän edustaa belgialaista Genttiä ja on pelipaikaltaan keskikenttäpelaaja.


title: Danijel Milićević

text: Milićević siirtyi belgilaisseura Genttiin kauden 2013–2014 talvitauolla Charleroista.


title: Ghelamco Arena

text: Ghelamco Arena on jalkapallostadion, joka sijaitsee Gentissä Belgiassa. Stadion toimii paikallisen jalkapalloseura KAA Gentin kotikenttänä ja sen nykyinen yleisökapasiteetti on 20 000. Sen rakennustyöt kestivät viisi vuotta (2008–2013) ja se otettiin käyttöön 17. heinäkuuta 2013.


title: Reshad Jones

text: Reshad Monquez Jones (s. 25. helmikuuta 1988 Atlanta, Georgia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän edustaa NFL-liigassa pelaavaa Miami Dolphinsia.


title: Reshad Jones

text: Jones aloitti amerikkalaisen jalkapallon Washington High Schoolissa. Atlanta Journal-Constitution ja Georgia Sports Writers Association palkitsivat hänet viimeisenä vuotenaan AAAA All-State and Defensive Player of the Year -palkinolla.


title: Reshad Jones

text: Collegessa Jones edusti Georgia Bulldogs footballia, jossa hän pelasi 39 ottelua ollen avauskokoonpanossa 27 kertaa. Jones saavutti yhteensä 206 taklausta ja yksitoista syötönkatkoa. Hänet nimettiin kakkos- Sophomore All-American ja All-SEC honors joukkueisiin, sekä palkittiin Georgia Bulldogsin Most Improved Defensive Back -palkinnolla.


title: Reshad Jones

text: Jones oli Dolphinsin viidennen kierroksen varaus vuoden 2010 NFL:n varaustilaisuudesta. Hän pelasi avauskaudellaan kuusitoistaottelua, joista Jones oli avauskokoonpanossa kahdesti. Hän teki kauden aikana yhteensä 21 taklausta.


title: Reshad Jones

text: Kaudella 2011 Jones nousi Dolphinsin vakiokokoonpanoon. Hän pelasi kauden aikana 15 ottelua, joista hän oli avauskokoonpanossa 12 kertaa. Jones teki kauden aikana yhteensä 67 taklausta. Dolphins sijoittui kauden 2010 tapaan AFC:n itäisen divisionan kolmanneksi.


title: Reshad Jones

text: Kaudella 2012 Jones pelasi ensimmäistä kertaa urallaan kauden kaikki ottelut NFL:ssä. Hän teki kauden aikana yhteensä 94 taklausta ja neljä syötön katkoa. Dolphins sijoittui AFC:n itäisessä divisionassa toiseksi, mutta ei selvinnyt pudotuspeleihin.


title: Reshad Jones

text: Kaudella 2013 Jones pelasi toistamiseen täyden kauden ja saavutti ensimmäistä kertaa urallaan yli 100 taklausta kauden aikana. Lisäksi Jones teki kolme syötön katkoa. Dolphins sijoittui tällä kertaa AFC:n itäisessä divisionassa kolmanneksi.


title: Reshad Jones

text: Kausi 2014 meni Jonesin kannalta hieman heikommin. Hän pelasi kaudella 12 ottelua ja saavutti yhteensä 80 taklausta. Dolphins sijoittui AFC:n itäisessä divisionassa kolmanneksi ja koko sarjassa sijalle yksitoista, jääden jälleen ulos pudotuspeleistä.


title: Reshad Jones

text: Jones pelasi kaudella 2015 16 ottelua ja teki uransa ennätyksen taklauksissa saavutettuaan kauden aikana 136. Säkityksiä hän teki 2.0, joka oli Jonesin kauden paras sitten kauden 2011.


title: Reshad Jones

text: Kausi 2016 meni Jonesin kannalta loukkaantumisten myötä, kun hän ehti pelata syys-lokakuun välisenä aikana kuusi ottelua koko kaudella. Dolphins voitti tuona aikana kaksi ottelua. Jones keräsi kuuden ottelun aikana 51 taklausta, joista 20 tuli avustettuna.


title: Madden NFL 16

text: Madden NFL 16 on EA Tiburonin kehittämä ja EA Sportsin julkaisema amerikkalainen jalkapallo -aiheinen urheilupeli. Peli julkaistiin vuonna 2015 PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvaksi valittiin pelaajaäänestyksen kautta Odell Beckham.


title: Madden NFL 16

text: Madden NFL 16 sai kriitikoilta pääosin positiivista palautetta. IGN muun muassa kehui syöttämistä ja pallon kiinniottamista, joka on nyt paljon monipuolisempaa. Myös puolustuspelaamista on kehitetty positiiviseen suuntaan.


title: Bojnurd

text: Bojnurd (; myös muita muotoja kuten "Bojnord", Bujnūrd, Bojnourd) on provinssin hallintokaupunki ja 17 245 neliökilometrin laajuinen aliprovinssitason kunta (šahrestān) Iranin Pohjois-Khorasanin provinssissa. Kaupunki sijaitsee linnuntietä noin 568 kilometriä pääkaupunki Teheranista itäkoilliseen.


title: Bojnurd

text:
Kaupungin väkiluku on kasvanut seuraavasti: 19 253 (1956), 31 248 (1966), 47 719 (1976), 93 392 (1986), 112 426 (1991), 134 835 (1996), 176 726 (2006) ja 199 791 (2011). Suuri osa väestöstä on
turkmeeneja ja kurdeja. Enemmistö väestöstä on perinteisesti elänyt maaseudulla; suuri osa väestöstä saa toimeentulonsa maataloudesta. Ravinteikkaassa maaperässä kasvatetaan viljoja, sokerijuurikasta, puuvillaa, meloneja, granaattiomenaa, ja muita hedelmiä.


title: Bojnurd

text: Kaupunki sijaitsee Ālādāḡin juurella. Suuri osa kaupunkia tuhoutui vuosien 1896 ja 1929 maanjäristyksissä.


title: Love Me Harder

text: ”Love Me Harder” on yhdysvaltalaisen laulajan Ariana Granden 30. syyskuuta 2014 julkaistu single, jolla on mukana myös kanadalainen The Weeknd. ”Love Me Harder” julkaistiin Granden "My Everything" -albumin neljäntenä singlenä.


title: Love Me Harder

text: ”Love Me Harder” nousi parhaimmillaan Billboard Hot 100 -listalla seitsemänneksi. Vuoden 2016 maaliskuuhun mennessä sitä oli myyty Yhdysvalloissa 1,2 miljoonaa kappaletta. Single on myynyt platinaa myös muun muassa Australiassa, Kanadassa, Italiassa, Tanskassa, Ruotsissa ja Norjassa. Suomessa single sijoittui parhaimmillaan Latauslistan 14:nneksi (1/2015) ja singlelistan 13:nneksi (3/2015). Kriitikot pitivät keskitempoista kappaletta yllättävän tummasävyisenä Granden aikaisempaan tuotantoon nähden; sen sanoituksessa viitataan rajuun seksiin.


title: Love Me Harder

text: Kappaleen musiikkivideon ohjasi Hannah Lux Davis. Videolla esiintyvät sekä The Weeknd että Grande, joka liikkuu viettelevästi mustassa pitsimäisessä asussa kartanomaisessa rakennuksessa. Myös maan, ilman ja veden teemat ovat videolla läsnä. Virallista videota oli katsottu YouTubessa 16. joulukuuta 2015 mennessä yli 350 miljoonaa kertaa.


title: Sosiaalinen segregaatio

text: Sosiaalinen segregaatio tarkoittaa eri sosiaalisten ryhmien eriytymistä toisistaan omille alueilleen kaupungin sisällä. Ilmiötä on yleisesti pidetty ongelmallisena.


title: Hilda Doolittle

text: Hilda Doolittle (10. syyskuuta 1886 – 1961) oli yhdysvaltalainen kirjailija, joka käytti salanimeä H. D. Hän julkaisi ainakin teokset "Collected poems" (1946), runokokoelmat "Walls Do Not Fall", "Tribute to the Angels" ja "The Flowering on the Rod" (1944–1946). Hänen runoutensa on yleensä puhdastyylistä, imagistista, tiivistä, kuviltaan tuoretta ja sanonnaltaan täsmällistä. Doolittle oli yksi imagistisen runoilijakoulun keskeisistä jäsenistä. Hänen modernismissaan on nähtävissä mm. ranskalaisten symbolistien, japanilaisen haiku- ja tankarunouden ja John Donnen lyriikan vaikutteita Vuodesta 1911 lähtien Doolittle asui Englannissa. Doolittle oli naimisissa Richard Aldingtonin kanssa. He yhdessä käänsivät antiikin kreikkalaista runoutta.


title: Hannes Vornanen

text: Hannes (Ivan) Vornanen (10. elokuuta 1891 Tolvajärvi, Korpiselkä – 5. tammikuuta 1968 Karstula) oli suomalainen runonlaulaja ja kanteleensoittaja.


title: Hannes Vornanen

text: Vornasen vanhemmat olivat Filip (Hilippa) Vornanen (1849–1920) ja Tatjana Ignatintytär, o.s. Vornanen (1857–1928), Vornanen toimi kotikylässään kauppiaana ja hän keräsi myös paikallista kansanperinnettä. Vornanen sepitti itse muun muassa runon "Laulu Tolvajärvelle". Kesällä 1936 Yrjö von Grönhagen ja saksalainen Fritz Bose kävivät Tolvajärvellä kuvaamassa ja äänittämässä Vornasen esityksiä.


title: Retkikunta 46

text: Retkikunta 46 () on Kansainvälisen avaruusaseman 46. miehistö.


title: Retkikunta 46

text: Lennolla Sojuz TMA-19M, jolla Juri Malentšenko, Timothy Kopra ja Timothy Peake, saapuivat ISS:lle tapahtui pieni ongelmatilanne. ISS:n telakoiduttaessa Sojuzin automaattinen Kurs-telakointijärjestelmä ei toiminut, minkä vuoksi lennon komentaja Malentšenko suoritti telakoitumisen käsin. Ongelma viivytti telakoitumista 10 minuuttia.


title: Retkikunta 46

text: Scott Kelly ja Mihail Kornijenko viettivät asemalla kaikkiaan 340 päivää erityisessä pidemmän keston tehtävässä.


title: Retkikunta 46

text: Lähde: Spacefacts


title: Falcon 9 laukaisu 20

text: Falcon 9 laukaisu 20 (myös Orbcomm OG2 M2) on SpaceX:n Falcon 9 v1.2 -kantoraketin laukaisu, joka vei 11 Orbcomm OG2 -tietoliikennesatelliittia matalalle Maan kiertoradalle. Falcon 9 -raketin ensimmäinen vaihe laskeutui Landing Zone 1 -laskeutumisalustalle, joka sijaitsee muutama kilometri etelään raketin laukaisupaikalta. Kyseessä oli ensimmäinen kerta, kun kiertoratalaukaisuihin kykenevän kantoraketin vaihe saatiin ehjänä talteen moottoroidun laskeutumisen jälkeen.


title: Falcon 9 laukaisu 20

text: Kyseessä on myös ensimmäinen laukaisu sitten kesäkuun CRS-7-rahtilennon, jolla Falcon 9 v1.1 -raketti tuhoutui 139 sekuntia laukaisun jälkeen. Edeltäneen onnettomuuden vuoksi tehtyjen muutosten lisäksi rakettiin oli tehty lukuisia muita päivityksiä, jotka esimerkiksi paransivat sen suorituskykyä.


title: Falcon 9 laukaisu 20

text:
Lentoa edeltävä laukaisualustalla tehtävä koepoltto oli tarkoitus suorittaa 16. joulukuuta, mutta poltto viivästyi raketin kryogeenisissä lämpötiloissa olevan polttoaineen tuottamien ongelmien vuoksi. Laukaisu oli alun perin tarkoitus tapahtua 19. joulukuuta 2015.
Laukaisu tapahtui lopulta 22. joulukuuta 2015 kello 1:29 UTC-aikaa. Ensimmäinen vaihe sammui noin 2 minuuttia ja 20 sekuntia laukaisun jälkeen, ja irtosi toisesta hetkeä myöhemmin. Toinen vaihe jatkoi satelliittien viemistä kiertoradalle, ensimmäisen tehdessä moottoroidun pystylaskeutumisen Landing Zone 1 -alustalle Cape Canaveral Air Force Stationiin noin kymmenen minuuttia lentoon lähdön jälkeen. SpaceX oli yrittänyt vastaavia rakettivaiheen laskeutumisia merellä sijainneelle lautalle aiempien laukaisujen yhteydessä, mutta nämä olivat päättyneet raketin tuhoutumiseen kovan laskeutumisen seurauksena. Orbcomm-laukaisun laskeutuminen oli ensimmäinen kerta, kun kiertoratalaukaisuihin kykenevän kantoraketin vaihe saatiin ehjänä talteen moottoroidun laskeutumisen jälkeen.


title: Falcon 9 laukaisu 20

text: Toinen vaihe käynnistyi 11 sekuntia vaiheiden irtautumisen jälkeen tehden noin seitsemän ja puolen minuutin polton. Sen kyydissä olleet satelliitit vapautettiin kuudessa erässä noin 14 minuuttia laukaisun jälkeen.


title: Falcon 9 laukaisu 20

text: Lennon hyötykuormana oli 11 Orbcomm OG2 -tietoliikennesatelliittia.


title: Vapaussoturi

text: Vapaussoturi on Vapaussodan Perinneliitto ry:n kustantama lehti, jonka päätoimittaja on filosofian tohtori, historiantutkija Vesa Määttä.


title: Vapaussoturi

text: Lehden perusti vuonna 1959 Vapaussoturien Huoltosäätiö tiedotuslehdekseen. Vuonna 1994 lehden kustantajaksi tuli Vapaussodan Perinneliitto ry. Lehden ensimmäinen päätoimittaja oli Vapaussoturien Huoltosäätiön hallituksen puheenjohtaja, eversti Wiljo Rommi, ja toimittaja oli Eero Rekola. Muita toimittajia ovat olleet opettaja Kaarlo Pitkänen ja toimittaja Olavi Vänttinen. 1990-luvun alusta vuoteen 2006 päätoimittaja oli dosentti Mikko Uola, ja hänen jälkeensä Jussi Niinistö kevääseen 2011, jolloin päätoimittajaksi tuli Vesa Määttä.


title: Vapaussoturi

text: Lehden aihepiiri on itsenäinen Suomi, Suomen sotien muisto sekä suojeluskunta- ja lottaperinne. Lehti ilmestyy viisi kertaa vuodessa.


title: Vesa Määttä

text: Vesa Määttä (s. 1969) on suomalainen historiantutkija ja filosofian tohtori. Hän on Vapaussoturi-lehden päätoimittaja ja toiminut museoalalla sekä lääketeollisuudessa. Määttä sai vuonna 2015 kirjastaan "K. L. Oesch. Ylivoimaa vastassa" (Gummerus, 2015) P. E. Svinhufvudin muistosäätiön kirjallisuuspalkinnon. Hänen puolisonsa on Tanja Määttä, ja heillä on yksi lapsi.


title: SHL-kausi 2014–2015

text: SHL-kausi 2014–2015 oli SHL:n 40. kausi. Kausi alkoi 10. syyskuuta 2014 ja runkosarja päättyi 5. maaliskuuta 2015. Pudotuspelit alkoivat 12. maaliskuuta ja päättyivät 23. huhtikuuta.


title: SHL-kausi 2014–2015

text: Skellefteå AIK voitti SHL:n runkosarjan kolmannen kerran peräkkäin. Mestaruuden voitti lopulta Växjö Lakers, jolle mestaruus oli seurahistorian ensimmäinen.


title: SHL-kausi 2014–2015

text: Runkosarjan kaksi heikointa, Modo Hockey ja Leksands IF, joutuivat karsimaan sarjapaikastaan. Modo onnistui säilyttämään paikkansa, mutta Leksands tippui alemmalle sarjatasolle. HockeyAllsvenskanista SHL:ään nousivat Malmö Redhawks, Rögle BK sekä Karlskrona HK.


title: SHL-kausi 2014–2015

text: Kauden aikana otteluita kävi seuraamassa 1 987 961 katsojaa, ottelua kohden keskimäärin siis 6 024 katsojaa.


title: SHL-kausi 2014–2015

text: Ennen runkosarjan alkua, Ruotsin urheiliitto "Riksidrottsförbundet" (RF) tiedotti, että Modo Hockeyn Edwin Hedberg oli antanut huhtikuussa 2014 positiviisen dopingnäytteen sibutramine nimisestä aineesta. Hedberg jäi tutkinnan aikana vapaaehtoisesti sivuun pelaamisesta. 9. heinäkuuta 2014 RF langetti Hedbergille kuuden kuukauden kilpailukiellon, joka päättyi 24. lokakuuta 2014.


title: SHL-kausi 2014–2015

text: RF langetti Luleå HF:n maalivahti Mark Owuyalle vuoden kilpailukiellon 7. heinäkuuta 2014. Kiellon syynä oli Owuyan katoaminen dopingtesteistä ilman valvontaa helmikuussa. Owuya valitti tuomiosta ja RF kumosikin rangaistuksen 4. syyskuuta.


title: Oscar Geffertin murha

text: Oscar Geffertin murha oli 12. kesäkuuta 1906 Muolaan pitäjässä Karjalan kannaksella väkivaltaisen ryöstön yhteydessä tehty murha. Ryöstömurhasta tuomittiin elinkautiseen vankeuteen kaksi paikallista työmiestä, joilla oli kytköksiä punakaartiin. Geffertin murha nousi esille vuotta myöhemmin syyskuussa 1907, jolloin eduskunnassa keskusteltiin Suomen suuriruhtinaskunnassa vuosina 1906–1907 esiintyneistä lukuisista väkivallanteoista ja levottomuuksista. Tuolloin murhaajia väitettiin myös anarkisteiksi ja epäiltiin punakaartin lisäksi yhteyksistä aktivistijärjestö Karjalan Kansan Mahtiin.


title: Oscar Geffertin murha

text: Fredrik Oscar Geffert syntyi Porissa 21. marraskuuta 1863. Geffert opiskeli neljä vuotta Porin yläalkeiskoulussa ja aloitti vuonna 1890 Turun kauppakoulun. Valmistuttuaan hän työskenteli aluksi Porissa Reposaaren höyrysahan konttoristina, josta siirtyi pian A. Ahlström Oy:n palvelukseen. Viimeiset toistakymmentä vuotta ennen kuolemaansa Geffert toimi Pölläkkälässä Ahlströmin Suursaaren sahan hoitajana.


title: Oscar Geffertin murha

text: Oscar Geffert on haudattu Viipuriin Sorvalin hautausmaalle. Hänen poikansa oli jääkärikapteeni Birger Geffert.


title: Oscar Geffertin murha

text: A. Ahlströmin johtaja Walter Ahlström ja prokuristi W. Mäkelä olivat saapuneet yhtiön Noormarkun pääkonttorista Suursaaren sahalle ryöstömurhaa edeltävänä päivänä maanantantaina 11. kesäkuuta. Matkan tarkoitus oli Räisälän Helisevänjärven ja Vuoksen välille rakennettavan uittokanavan paikan katsominen sekä sen vaatimien maa-alueiden osto.


title: Oscar Geffertin murha

text: Ahlströmin ja Mäkelän piti alun perin matkustaa Suursaaren sahalta Räisälään yhtiön laivalla jo maanantai-iltana, mutta jostain syystä ajankohtaa siirrettiin tiistaiaamuksi. Samalla matka päätettiin tehdä hevoskyydillä Vuosalmen kylän lauttarannasta, jonne miehet muutaman kilometrin päässä sijainneelta sahalta kuljetti yhtiön oma höyrylaiva. Matkanteko Vuosalmesta alkoi puoli kahdeksalta tiistaiaamuna. Ahlströmin, Mäkelän ja Geffertin lisäksi mukana olivat yhtiön metsäkasööri W. Snäll sekä ajuri Otto Tiirikainen. Ahlström ja Geffert matkustivat Tiirikaisen kuljettamissa nelipyöräisissä kärryissä, Snällin ja Mäkelän seuratessa omilla rattaillaan.


title: Oscar Geffertin murha

text: Matkattuaan noin 11 kilometriä, miehet joutuivat väijytykseen Vendelän kruununpuiston kohdalla pari kilometriä ennen Oravankydön kylää. Paikaksi oli valittu mäkisessä maastossa sijaitseva notkelma, jonka kohdalla maantietä reunustivat korkeat kuuset. Ryöstäjät olivat tehneet tien oikealle puolelle kolme ampumapaikkaa noin 15 metrin välein toisistaan. Ampumisen alettua Snällin ja Mäkelän hevonen pillastui niin, että se ohitti edellään kulkeneet rattaat ja kaatui parinsadan metrin päässä kuolleena maahan. Otto Tiirikaisen ohjastama hevonen puolestaan kuoli myös maantielle sadan metrin päähän ryöstöpaikasta. Snäll ja Mäkelä pakenivat Oravankytöön, josta Mäkelä jatkoi hevoskyydillä Räisälään. Myös Tiirikainen onnistui pääsemään vahingoittumattomana Oravankytöön, josta hän pian palasi Snällin kanssa ryöstöpaikalle, saatuaan muutaman miehen mukaansa.


title: Oscar Geffertin murha

text: Oscar Geffert sai osuman ainakin neljästä kiväärinluodista, joista yksi osui takaraivoon. Hänen ruumiinsa löydettiin myöhemmin 30 metrin päästä metsästä, jonne se oli tieltä vedetty. Walter Ahlström haki tulituksen alettua suojaa ojasta ja pakeni sieltä edelleen tiheään metsään. Hän kulki aluksi myös Oravankydön suuntaan, mutta kääntyikin pian Antreaan johtavalle maantielle. Ahlström sai matkan varrelta hevosen ja jatkoi matkaansa Kaskiselän kylän kautta Antrean kirkonkylään, jonne hän saapui puoli kahdentoista aikaan. Ahlström lähetti lääkärin, nimismiehen ja kaksi poliisia höyrylaivalla Vuosalmelle, mutta jäi kuitenkin itse Antreaan. Myöhemmin illalla rikospaikalle saapuivat Muolaan nimismies sekä kaksi rikospoliisia Viipurista. Paikalta löytyi kiväärinhylsyjen lisäksi lähes uusi Hackmanin puukko, joka oli kuulunut jollekin hyökkääjistä.


title: Oscar Geffertin murha

text: Hyökkääjät saivat Geffertiltä saaliikseen ainoastaan pienen summan rahaa ja kultakellon. Pakenemaan päässeen Snellin hallussa sen sijaan oli suurempi rahamäärä. Vuosi tapauksen jälkeen syntynyt Walter Ahlströmin tytär Maire Gullichsen on kertonut isänsä järkyttyneen tapahtuneesta niin pahoin, että hän sai muun muassa pahoja sydänvaivoja. Ahlström matkusti puolisoineen toipumaan Böömissä sijaitsevaan Karlsbadin kylpyläkaupunkiin.


title: Oscar Geffertin murha

text: Ryöstön aikana Suurpään sahalla oli käynnissä yrityksen johdon julistama työsulku, kun työntekijät olivat vaatineet epäsuositun prokuristi Mäkelän erottamista. Geffert oli jo edellisenä talvena erottanut 400 lakkoillutta työmiestä, jonka vuoksi syyllisten epäiltiin löytyvän heidän keskuudestaan. Hän oli irtisanomisten vuoksi saanut aikaisemmin erilaisia uhkauksia. Heti seuraavana päivänä epäiltyinä kuitenkin vangittiin irtolaisena pidetty Juho Savinainen sekä Parikkalasta kotoisin ollut työmies Matti Poutanen. Heidät vapautettiin kuitenkin nopeasti, koska molemmat pystyivät osoittamaan olleensa muualla ryöstömurhan ajankohtana. Noin viikko tapauksen jälkeen tekijöiden jäljille johtavasta vihjeestä luvattiin 5 000 markan palkkio. Samaan aikaan Ahlströmin Uuraan konttoriin saapui kirje, jossa tekijöiksi ilmoittautui neljä viipurilaista henkilöä. He kertoivat suunnittelevansa uutta iskua ja vättivät myös, etteivät kuuluneet punakaartiin, työväenyhdistykseen tai muuhunkaan järjestöön.


title: Oscar Geffertin murha

text: Viipurilaisten poliisien lisäksi murhaa tuli selvittämään kaksi konstaapelia Ahlströmin kotipaikkakunnalta Porista sekä yhtiön palkkaamana asiantuntijana helsinkiläinen professori Allan Serlachius. Tapahtumapaikalta löydettiin yhden hyökkääjän käyttämä puukko ja hylsyjä, jotka sopivat punakaartien hallussa olleisiin kivääreihin. Pari viikkoa murhan jälkeen poliisi pidätti kaksi Suursaaren sahan työmiestä, noin 50-vuotiaan Albin Hämäläisen ja hieman nuoremman Reinhold Hyvärisen. Hämäläinen oli joulukuussa 1905 hakenut Sakkolan punakaartille viisi niin sanottua Grafton-kivääriä ja vielä myöhemmin huhtikuussa kolme kivääriä Muolaan punakaartille. Päivää ennen ryöstömurhaa hän oli käynyt Suursaaren sahan konttorissa ja tavannut siellä sekä Geffertin että Ahlströmin.


title: Oscar Geffertin murha

text: Hämäläinen ja Hyvärinen olivat Pölläkkälän työväenyhdistyksen jäseniä, minkä johdosta kylässä järjestettiin 27. kesäkuuta yli 200 hengen kansankokous. Siinä viranomaisilta vaadittiin selkoa heidän pidätyksensä syistä. Kokouksessä väitettiin myös, että ryöstön uhreilla olisi ollut keskinäistä riitää ja ampuja olisikin Walter Ahlström. Lisäksi sosialidemokraattinen lehdistö esitti myöhemmin väitteen venäläisestä Mustat sotniat -äärioikeistojärjestöstä, jonka avulla työväenliike yritettiin lavastaa syylliseksi Geffertin murhaan. Järjestö oli tullut tunnetuksi heinäkuussa 1906 murhattuaan Terijoella venäjänjuutalaisen poliitikon Mihail Herzensteinin. Heinäkuun 8. päivänä Pölläkkälän työväentalolla pidettiin toinen kokous, johon osallistui tällä kertaa jopa 600–700 ihmistä. Annetussa julkilausumassa vaadittiin edelleen syyttöminä pidettyjen Hämäläisen ja Hyvärisen vapauttamista.


title: Oscar Geffertin murha

text: Murhaoikeudenkäynnissä kävi ilmi, että ryöstöä ilmeisesti suunniteltiin Pölläkkälän työväenyhdistyksen talolla. Sen puheenjohtajana toimi tuolloin Gabriel Korpela, jonka väitettiin myös olleen mukana suunnittelemassa iskua. Lisäksi viipurilaisen työväenliikkeen agitaattorin Matti Aution epäiltiin ryöstömurhan aikana oleskelleen tapahtumapaikan lähistöllä. Ryöstössä käytetyt aseet olivat työväentalolla säilytettyjä niin sanottuja Grafton-kiväärejä, jotka Karjalan Kansan Mahti -järjestö oli edellisenä syksynä saanut käyttöönsä porvarillisilta aktivisteilta. Alun perin ne oli salakuljetettu maahan "SS John Grafton" -aluksella. Hämäläinen ja Hyvärinen tuomittiin lopulta elinkautiseen vankeusrangaistukseen.


title: Oscar Geffertin murha

text: Myöhemmin helmikuussa 1907 käydyssä Suikin pariskunnan ryöstömurhaoikeudenkäynnissä Juho Savinainen kertoi ampuneensa Geffertin. Hänen mukaansa ryöstön teki viisihenkinen ryhmä, joista Savinainen nimesi itsensä lisäksi kaksi muuta miestä. Syyskuussa 1906 tapahtuneen Popoffin pariskunnan ryöstön syynä hän puolestaan kertoi olleen Geffertin murhasta syyttettyjen miesten asianajokulujen kustantamisen. Savinaisen tunnustuksilla oli kuitenkin tarkoituksena ilmeisesti ainoastaan sekoittaa hänen omaa oikeudenkäyntiään, koska Savinainen oli aikaisemmin osoittanut itselleen pitävän alibin Geffertin murha-ajankohdalle.


title: Jouni Kemppainen

text: Jouni Kemppainen on suomalainen toimittaja ja viestintäalan ammattilainen, koulutukseltaan filosofian maisteri. Hän on ollut Elinkeinoelämän keskusliiton viestintäjohtaja marraskuusta 2014 ja siirtyy Maaseudun Tulevaisuuden päätoimittajaksi maaliskuunta alusta 2016.


title: Jouni Kemppainen

text: Kemppainen on aiemmin työskennellyt toimittajana vuodesta 1984 lähtien, ensin Turun Sanomissa, sitten 20 vuotta Yleisradiossa, televisiouutisten taloustoimittajana 1994–1999, sen jälkeen Yle Uutisten toimituspäällikkönä ja 2006–2014 uutispäätoimittajana.


title: Hannu Toivonen

text: Hannu Toivonen -nimisiä henkilöitä ovat:


title: Forough Farrokhzad

text: Forough Farrokhzad (5. tammikuuta 1935 Teheran – 13. helmikuuta 1967) oli iranilainen runoilija ja elokuvantekijä. Hän on yksi tunnetuimmista persiankielisistä naisrunoilijoista. Hän toimi 1950- ja 1960-luvulla modernien iranilaisnaisten äänenä tutkien avioliittoinstituutiota ja eronneen naisen asemaa omista lähtökohdistaan.


title: Forough Farrokhzad

text: Forough Farrokhzad syntyi keskiluokkaisen teheranilaisperheen kolmanneksi lapseksi; sisaruksia syntyi yhteensä seitsemän. Hän opiskeli teini-iässä pukuompelua ja maalaamista ammattikoulussa. Kuusitoistavuotiaana hän avioitui serkkunsa Parviz Shapourin kanssa suvun vastustuksesta huolimatta ja sai vuoden kuluttua pojan nimeltä Kamyar. Pari erosi jo parin vuoden kuluttua, ja Forough Farrokhzad jätti pojan tämän isän sukulaisten kasvatettavaksi voidakseen elää itsenäisesti ja omistautua runoudelle.


title: Forough Farrokhzad

text: Pian Farrokhzad julkaisi 44 runoa sisältäneen esikoiskokoelmansa "Asir" (1954), mutta sairastui psyykkisesti ja joutui mielisairaalaan. Heinäkuussa 1956 hän lähti ensimmäiselle ulkomaanmatkalleen, yhdeksän kuukautta kestäneelle Euroopan-kierrokselle. Sen kestäessä julkaistiin hänen toinen kokoelmansa "Divar".


title: Forough Farrokhzad

text: Vuonna 1958 ilmestyi Farrokhzadin kolmas kokoelma "Esian". Hän aloitti suhteen kiistellyn kirjailija-elokuvaohjaaja Ebrahim Golestanin kanssa. Myös Forough Farrokhzad kiinnostui elokuvanteosta, ja 1962 sai ensi-iltansa hänen ainoaksi jäänyt dokumenttielokuva leprapotilaiden yhteisöstä, englanninkieliseltä nimeltään "The House Is Black". Se sai useita kansainvälisiä elokuvapalkintoja. Elokuvan keskeinen elementti on tekijän oma kertojanääni, jolla hän lausuu omia runojaan ja säkeitä Koraanista.


title: Forough Farrokhzad

text: Vuonna 1963 Unesco teki puolituntisen dokumentin UNESCO produced a thirty minutes movie about Farrokhzadista. Myös italialainen Bernardo Bertolucci teki hänestä 15 minuutin mittaisen haastatteluelokuvan.


title: Forough Farrokhzad

text: Farrokhzadin neljäs runokokoelma "Tavallodi Digar" ilmestyi 1964. Se sisälsi runoja kuuden vuoden ajalta.


title: Forough Farrokhzad

text: Farrokhzad kuoli auto-onnettomuudessa 32-vuotiaana 1967. Hänen viides kokoelmansa ilmestyi postuumisti.


title: Derviššit

text: Derviššit (dervissit) ovat islamilaisia hartaudenharjoittajia. He kuuluvat mystiikkaa harjoittavaan islamin suufilaiseen suuntaukseen. Osa derviššeistä etsii yhteyttä jumaluuteen ekstaasin ja tanssin avulla, osa mietiskelemällä.


title: Derviššit

text: Keskiaikainen Seldžukkien valtakunta suuntautui kulttuurin kehittämiseen. Sen pääkaupunki Konya muodostui islamilaisen arkkitehtuurin syntysijaksi ja sieltä on lähtöisin myös derviššien tanssikulttuuri. Derviššien munkkikunnat olivat vaikutusvaltaisia Osmanien valtakunnan kulttuurissa ja politiikassa.


title: Superior (Wisconsin)

text: Superior on kaupunki ja Douglasin piirikunnan hallinnollinen keskus Wisconsinin osavaltiossa Yhdysvalloissa. Se sijaitsee osavaltion luoteisosassa Yläjärven länsirannalla. Kaupungissa on 27 200 asukasta (vuonna 2010).


title: Superior (Wisconsin)

text: Yläjärveen laskevien Saint Louis ja Nemadji -jokien rajoittaman kaupungin pinta-ala on 144,13 neliökilometriä. Se muodostaa Duluthin kanssa yhtenäisen kaupunkialueen, josta käytetään nimitystä "Twin Ports". Kaupungin kosteaa mannerilmastoa leudontaa Yläjärven läheisyys.


title: Superior (Wisconsin)

text: Vuonna 1854 perustetun kaupungin väkiluku oli suurimmillaan yli 40 000 vuonna 1910, minkä jälkeen se alkoi vähitellen laskea. Vuodesta 1990 lähtien asukasmäärä on pysynyt lähes samana. Asukkaista yli 90 % on eurooppalaista alkuperää. Suurimmat etniset ryhmät ovat saksalaiset, norjalaiset, ruotsalaiset, irlantilaiset, puolalaiset ja suomalaiset (6,9 % vuonna 2000).


title: Superior (Wisconsin)

text: Kaupungin kautta kulkevat valtatiet 2 ja 53. Superiorin ja Duluthin satama on Suurten järvien tärkein. Superioriin on myös rautatieyhteys. Liikenteen lisäksi tärkeitä työnantajia ovat öljynjalostamo ja muu jalostusteollisuus. Kaupungissa toimii Wisconsinin yliopiston kampus.


title: Superior (Wisconsin)

text: Superiorin kaupunkikuvaa leimaa Yläjärveä kohti viettävä tasanko. Kaupungin nähtävyyksiin kuuluvat 1896 rakennettu museolaiva SS Meteor, Barker’s Islandin ranta-alue ja museona toimiva Fairlawnin kartano.


title: Kyrönmaan lukio

text: Kyrönmaan lukio (aik. Isonkyrön yhteiskoulu (1924–1975) ja Isonkyrön lukio (1975–2002)) on Isossakyrössä toimiva toisen asteen oppilaitos. Koulussa aloitti syksyllä 2014 liikuntapainotteinen urheilulinja. Linja tarjoaa lajivalmennusta salibandyssä, ja muitten lajien valmennus järjestetään oppilaan oman valmentajan johdolla. Urheilulinjan lisäksi Kyrönmaan lukio painottaa kansainvälisyyttä ja yrittäjyyttä.


title: Kyrönmaan lukio

text: Kyrönmaan lukio on mukana myös Etelä-Pohjanmaan virtuaalilukiossa ja Opinlakeudessa. Syksystä 2014 alkaen Kyrönmaan lukio on tarjonnut myös muutamia Vaasan yliopiston kursseja lähiopetuksena.


title: Kyrönmaan lukio

text: Vuonna 1924 perustettu Isonkyrön yhteiskoulu sai lukioluvan vuonna 1957. Koulu kunnallistettiin peruskouluun siirtymisen yhteydessä vuonna 1975 ja muutettiin Isonkyrön yläasteeksi ja lukioksi. Vuonna 2002 lukion nimi vaihtui nykyiseen Kyrönmaan lukioon. Koulun tilat ovat valmistuneet vuonna 2004.


title: Kyrönmaan lukio

text: Syksystä 2014 alkaen Kyrönmaan lukio on tarjonnut lisäpainotuksen urheilijoille urheilulinjalla, joka antaa opiskelijoiden harjoitella kouluaikana viisi tuntia viikossa koko lukuvuoden ajan. Lukio tarjoaa ohjattua lajivalmennusta salibandyssa. Muiden lajien edustajat harjoittelevat itsenäisesti oman valmentajansa johdolla.


title: Kyrönmaan lukio

text: Fyysisen ohjatun valmennuksen tunneilla saadaan myös tietoa urheilijan ruokavaliosta, psyykkisestä valmennuksesta jne.


title: Uusi tasavalta

text: Uusi tasavalta () on fiktiivinen hallitus "Tähtien sota" -universumissa. Se on galaksia demokraattisesti johtava hallitus, joka toimi alkuperäisen Galaktisen tasavallan periaatteilla. Uudesta tasavallasta on esiintynyt erilliset versiot virallisessa kaanonissa ja "Star Wars Legends" -jatkumossa. Virallisen kaanonin versio teki ensiesiintymisensä elokuvassa "" (2015).


title: Uusi tasavalta

text: Kun Liittouma Tasavallan palauttamiseksi (eli Kapinaliitto) voitti Galaktisen Imperiumin Endorin taistelussa, se muodosti itsensä Uudeksi tasavallaksi. Uuden tasavallan tavoitteena oli palauttaa galaksiin vapaus ja demokratia, niin kuin Vanhan tasavallan aikoina. Ensimmäiseksi kansleriksi valittiin Mon Mothma ja alkuperäiseksi pääplaneetaksi hänen kotiplaneettansa Chandrila. Mutta myöhemmin päätettiin, että senaatin istuntopaikka vaihtelisi tietyin väliajoin Tasavallan jäsenmaailmojen välillä, toisin kuin Vanha tasavalta ja Imperiumi, joiden pääplaneettana toimi Coruscant.


title: Uusi tasavalta

text: Elokuvassa "", 30 vuotta Endorin taistelun jälkeen, Uusi tasavalta oli syrjäyttänyt Imperiumin galaksia johtavana hallintoelimenä, mutta sen pyrkii pyrkii syrjäyttämään Imperiumin jäänteistä muodostunut järjestö nimeltä Ensimmäinen ritarikunta. Estääkseen heidän aikeensa, osa Uuden tasavallan senaatista tukee epävirallisesti Leia Organan johtamaa ja Kapinaliiton entisten jäsenten muodostama järjestöä nimeltä Vastarinta. Uuden tasavallan nykyisenä pääplaneettana toimi Hosnian Prime, jonka Ensimmäinen ritarikunta tuhosi testatessaan Tähdentappajatukikohtansa superasetta kyseisen planeetan aurinkokuntaan. Superase tuhosi suuren osan Tasavallan laivastosta, senaatin ja koko kyseisen aurinkokunnan, tappaen samalla miljoonittain siviilejä, senaattoreita ja merkkihenkilöitä. Vastarinta kuitenkin tuhosi Tähdentappajatukikohdan pian Hosnianin aurinkokunnan tuhon jälkeen.


title: Uusi tasavalta

text: Romaanissa "Aftermath" kerrotaan Uuden tasavallan muodostumisesta sekä sen taistelusta Imperiumin jäljelle jääneitä joukkoja vastaan. Osa Imperiumin joukoista kävi taistelua Uutta tasavaltaa vastaan, muiden vetäytyessä Ulkokehän planeetoille sekä galaksin tuntemattomille lohkoille. Imperiumin joukot yrittivät vallata haltuunsa ennestään tuntemattomia planeettoja, mitä Uusi tasavalta yritti sabotoida propagandan avulla.


title: Uusi tasavalta

text: Romaanissa "Lost Stars" Uusi tasavalta sai vallattua Naboon ja Thane Kyrellin johtama Corona Squadron puolusti sitä Imperiumilta. Kun Endorin taistelusta oli kulunut vuosi, Uuden tasavallan joukot kävivät ratkaisevan taistelun Imperiumin joukkoja vastaan aavikkoplaneetta Jakkulla. Estäkseen Uutta tasavaltaa valtaamasta tähtihävittäjä "Inflictoria", komentaja Ciena Ree antoi teki sillä pakkolaskun planeetan pinnalle. Tämä jätti planeetan maaston Uuden tasavallan sekä Imperiumin sotakoneiden hylkyjen, mukaan lukien "Inflictorin" hylyn, roskaamaksi.


title: Uusi tasavalta

text: "The Force Awakensin" kuvasanakirjan mukaan senaatin ensimmäisiä päätöksiä olivat aseistariisuntalaki, jolla Uuden tasavallan armeija muutettiin pelkäksi rauhanturvajärjestöksi, sekä aselepo Imperiumin jäljellä olevien upseerien kanssa. Leia Organa oli harvoja, jotka eivät uskoneet Imperiumin aikovan pitää lupauksia. Elokuvan tapahtumien aikaan suurin osa senaatista ei uskonut Imperiumin jäänteistä muodostuneen Ensimmäisen ritarikunnan rikkoneen aselepospoimuksen asettamia säädöksiä. Lisäksi kanslerina toimiva tarsunt-rodun edustaja Lanever Villecham piti uusien kauppareittien solmimista tärkeämpänä. Osa senaattoreista oli kuitenkin alusta asti ottanut varoitukset ritarikunnasta vakavasti ja näin Vastarinta oli epävirallisesti saanut senaatin tuen.


title: Uusi tasavalta

text: Romaanin "Bloodline" mukaan, kuusi vuotta ennen "The Force Awakensin" tapahtumia, senaatti oli jakautunut kahtia. populisteihin ja sentristeihin. Populistit, joihin Leia kuului, halusivat Tasavallan jäsenmaailmojen säilyttävän täyden suvereeniutensa, kun taas sentristit kannattivat vahvempaa hallintoa ja sotilaallisempaa toimintaa. Sentristit ehdottivat kanslerin viran korvaamista "ensimmäisen senaattorin" senaatin sisäisten erimielisyyksien hälventämiseksi. Leia asettui populistien ehdokkaaksi, mutta Darth Vaderin paljastuttua hänen biologiseksi isäkseen, hän joutui eroamaan senaatista.


title: Uusi tasavalta

text: Uusi tasavalta vahvistettiin ensi kertaa osaksi "Tähtien sodan" virallista kaanonia, kun vuoden 2015 videopelin "" ladattavan lisäsisällön kerrottiin sijoittuvan Jakkun taisteluun.


title: Uusi tasavalta

text: "X-wing" -kirjasarja kuvaili kuinka Kapinaliitto oli tuhottuaan toisen Kuolemantähden levittänyt sanaa ympäri galaksia. Sekä siviilit että muut kapinalliset ylistivät Tasavallan paluuta ja kuukausi tämän jälkeen, Uusi tasavalta perustettiin ja siihen kuului aluksi vain kahdeksan poliitikkoa: Chandrilan edustaja Mon Mothma, Alderaanin edustaja prinsessa Leia Organa, Kohtlisin edustaja Borsk Fey'lya, Dacin edustaja amiraali Gial Ackbar, Sullustin edustaja Sian Tevv, Corellian edustaja Doman Beruss, Kashyyykin edustaja Kerrithrarr sekä Elomin edustaja Verrinnefra B'thog Indriummsegh.


title: Natriumsyanaatti

text: Natriumsyanaatti (NaOCN) on natrium- ja syanaatti-ionien muodostama epäorgaaninen ioniyhdiste. Yhdistettä käytetään muun muassa teräksen valmistuksessa ja reagenssina orgaanisen kemian synteeseissä.


title: Natriumsyanaatti

text: Huoneenlämpötilassa natriumsyanaatti on väritöntä tai valkoista kiteistä ainetta. Yhdiste liukenee hyvin veteen ja on hygroskooppista, mutta ei yhtä voimakkaasti kuin kaliumsyanaatti. Yhdiste hydrolysoituu hitaasti vesiliuoksessa hiilidioksidiksi, ammoniumioneiksi ja ureaksi. Kuumennettaessa noin 700 °C:n lämpötilaan natriumsyanaatti hajoaa ammoniakiksi ja natriumkarbonaatiksi.


title: Natriumsyanaatti

text: Natriumsyanaattia valmistetaan kuumentamalla natriumkarbonaattia tai natriumhydroksidia urean kanssa. Teollisuudessa käytetään valmistamiseen lähes yksinomaan natriumkarbonaattia. Välivaiheena muodostuu ammoniumsyanaattia, joka reagoi natriumkarbonaatin tai -hydroksidin kanssa natriumsyanaatiksi ja myös natriumallofanaatiksi. Natriumallofanaatti hajoaa lämmitettäessä natriumsyanaatiksi. Tuote voidaan puhdistaa kuumentamalla sitä urean läsnä ollessa 550–600 °C:n lämpötilaan.


title: Natriumsyanaatti

text: Natriumsyanaattia käytetään muun muassa teräksen kovettamisessa. Orgaanisissa synteeseissä sitä käytetään muun muassa orgaanisten syanaattien ja isosyanaattien valmistukseen sekä ureajohdannaisten, hydantoiinin, semikarbatsidin ja dulsiinin sekä eräiden herbisidien kuten karfentratsoni-etyylin ja sulfentratsonin valmistamiseen.


title: Kesäyö (täsmennyssivu)

text: Kesäyö voi tarkoittaa kesäisten öiden lisäksi ainakin seuraavia:


title: ALAK

text: ALAK (, "Aktsionernaja lizingovaja aviakompanija"; IATA: J4, ICAO: LSV) oli venäläinen lentoyhtiö, joka perustettiin vuonna 1992 ja lopetti toimintansa vuonna 1998.


title: ALAK

text: ALAK:n laivastoon kuuluivat seuraavat lentokoneet:


title: Shams-i Tabrizi

text: Shams-i-Tabrīzī () tai 'Shams al-Din Mohammad' (1185–1248) oli persialainen mystikko, joka toimi Jalāl ad-Dīn Muhammad Rūmīn henkisenä ohjaajana.


title: Jyrki Sukulan makujen maa

text: Jyrki Sukulan makujen maa on ruokaohjelma, jossa Jyrki Sukula käy tutustumassa jokaisessa jaksossa yhden suomalaisen maatilan toimintaan ja valmistaa ruoan sen maatilan aineksista. Ensimmäinen tuotantokausi alkoi Jim-kanavalla 10. maaliskuuta 2013. Toinen tuotantokausi 16. maaliskuuta 2014. Kolmas tuotantokausi 29. maaliskuuta 2015.


title: Martti Saario

text: Martti Kaarlo Saario (1. maaliskuuta 1906 Nummi – 7. tammikuuta 1988 Helsinki) oli suomalainen taloustieteilijä. Hän oli Helsingin kauppakorkeakoulun liiketaloustieteen professori 1948–1971. Hänen tutkimusalaansa olivat verotus ja kirjanpito.


title: Tähtien sota -videopelit

text: "Tähtien sota" -aiheisia videopelejä on julkaistu vuodesta 1983 lähtien on yli 120 kappaletta. "Tähtien sota" -pelien joukossa on niin ammunta-, seikkailu-, strategia- kuin roolipelejäkin.


title: Tähtien sota -videopelit

text: Vuonna 1983 ilmestynyt Atarin kolikkopeli "Star Wars" oli eräs merkittävimmistä tuon ajan peleistä. Peli oli pilotin näkökulmasta kuvattu vektorigrafiikalla toteutettu ammuntapeli, jossa ammuttiin TIE-hävittäjiä sekä lennettiin pitkin Kuolemantähden pintaa. Sille tehtiin myös "Imperiumin Vastaiskuun" pohjautuva jatko-osa.


title: Tähtien sota -videopelit

text: 1990-luvun alkupuolella ilmestyivät PC:lle "Tähtien sotaan" perustuvat ja Lucasartsin julkaisemat lentosimulaattorit "", "", "" ja "". Nämä pelit olivat erittäin suosittuja. Tietokoneiden historian kannalta merkittävänä voidaan pitää myös Lucasartsin vuonna 1993 julkaisemaa CD-ROM-peliä "Rebel Assault", joka hyödynsi CD-levyn suurta tallennuskapasiteettia koko ruudun kokoisten videoiden sekä digitoitujen äänten muodossa. Pelinä se oli yksinkertainen, mutta se merkitsi CD-aikakauden alkua paitsi LucasArtsille, myös koko pelialalle. Yksi toinen suosittu Tähtien Sota -lentosimulaattori oli vuonna 1998 Nintendo 64:lle a PC:lle julkaistu "", jossa pääosassa oli Luke Skywalkerin johtama kapinallislaivue Rogue Squadron (suom. Konnalaivue). Pelistä tuli niin suosittu, että se sai kaksi jatko-osaa, vuonna 2001 ja "n" vuonna 2003.


title: Tähtien sota -videopelit

text: Pisin pelisarja on ollut "Dark Forces" -videopelisarja, jonka päähenkilönä toimii palkkasoturi ja jediritari Kyle Katarn. Sarja alkoi vuonna 1995 pelillä "Dark Forces". Seuraava peli oli nimeltään " " ja sen lisäpaketti "Mysteries of the Sith", jota seurasivat "" ja "". "Dark Forces" -pelit ovat ensimmäisen persoonan ammuntapelejä.


title: Tähtien sota -videopelit

text: Vuonna 1999 PlayStationille julkaistiin "Pimeä uhka" -elokuvaan perustuva peli ja "", jossa pelaajan oli mahdollista pelata Qui-Gon Jinninä, Obi-Wan Kenobina, Plo Koonina, Mace Winduna tai Adi Galliana. Lisäksi julkaistiin myös "", joka perustui elokuvassa nähtyyn rakettirekikisaan. Vuonna 2005 julkaistiin myös "Tähtien sota" -elokuvaan perustuva peli. "Star Wars Episode 3: Revenge of the Sith" -pelissä pelaaja pääsi ohjaamaan niin Anakin Skywalkeria kuin Obi-Wan Kenobia läpi elokuvan tapahtumien. Pelissä oli yksinpelin lisäksi kahden pelaajan moninpeli. Yksi tunnetuimpia "Tähtien sota" -pelejä on Xboxille ja Microsoft Windowsille vuonna 2003 julkaistu "" -roolipeli, joka voitti yli 40 erilaista pelipalkintoa. Pelin jatko-osa, "" ilmestyi Xboxille joulukuussa 200 ja Windowsille tammikuussa 2005.


title: Tähtien sota -videopelit

text: Vähemmän tunnettu peli on PlayStation 2:lle vuonna 2002 julkaistu "". Windowsille ja Xboxille ilmestyi helmikuussa 2005 ensimmäisen persoonan kuvakulmasta toteutettu "". Tällöin ilmestyi myös "" PlayStation 2:lle ja Nintendo GameCubelle. Nimensä mukaisesti peli keskittyy kuuluisaan palkkionmetsästäjään Jango Fettiin.


title: Tähtien sota -videopelit

text: Joulukuussa 2003 kauppoihin ilmestyi Windowsille "Star Wars Galaxies", joka on moninpelattava verkkoroolipeli. Pelissä pelaaja pääsi pelaamaan yllättävän laajaan "Tähtien sota" -galaksiin, joka sisälsi 12 planeettaa ja 13 tähtivyöhykettä. Pelille julkaistiin kolme laajennusosaa: "Jump to Lightspeed" vuonna 2004, "Rage of the Wookiees" vuonna 2005 ja "Trials of Obi-Wan" samana vuonna. Joulukuussa 2004 julkaistiin maailmalla parhaiten myynyt "Tähtien sota" -peli "". Se ilmestyi Windowsille, PlayStation 2:lle, Xboxille ja Nintendo GameCubelle. Vuonna 2005 on julkaistu jopa platinaa myyneen "Tähtien sota" -pelin jatko-osa "". "Battlefront II" julkaistiin PlayStation 2:lle, Xboxille, Windowsille, GameCubelle, ensimmäistä kertaa PlayStation Portablelle ja jopa matkapuhelimille. Vuonna 2007 ilmestynyt "" julkaistiin vain PSP:lle. Siinä pelaaja pystyi tekemään omia hahmoja.


title: Tähtien sota -videopelit

text: "" oli yksi ensimmäisistä täysin kolmiulotteisista ja reaaliaikaisista strategiapeleistä ja samalla myös ensimmäinen reaaliaikainen Tähtien Sota-strategiapeli. Samasta muotista tehtiin myös vuonna 2001 ilmestynyt "", joka käytti "Age of Empires 2" -pelin pelimoottoria. Peli sai myös lisä-osan vuonna 2002, "Clone Campaings". Lisä-osa toi mukanaan mahdollisuuden ohjata kloonisotilaita. Lisäksi helmikuussa 2006 ilmestyi uusi "", jossa pelaaja pääsee johtamaan joukkoja alkuperäisen trilogian elokuvista tuttuihin taisteluihin, avaruustaistelut ovat mahdollisia sekä pelissä voi myös komentaa elokuvista ja kirjoista tuttuja hahmoja kuten Darth Vader, Boba Fett ja Mara Jade. Samaan peliin ilmestyi syyskuussa 2006 lisäosa, "Star Wars: Empire At War: Forces of Corruption".


title: Tähtien sota -videopelit

text: "Tähtien sota" -peliksi voidaan lukea myös huhtikuussa 2005 julkaistu "", jossa liikutaan Lego-hahmoiksi muutetuilla "Tähtien sota" -hahmoilla. Peli käsittää episodit "Pimeä uhka", "Kloonien hyökkäys" ja "Sithin kosto" (ja yhden kentällisen "Uutta toivoa", jossa voi pelata sekä Darth Vaderina että Imperiumin sotilaana). "Lego Star Warsille" julkaistiin jatko-osa "" syyskuussa 2006. Peli käsittää alkuperäisen trilogian. Vuonna 2007 julkaistiin "", jossa olivat molemmat pelit. 25. maaliskuuta 2011 ilmestyi pelisarjan kolmas osa, "", joka keskittyy 1. ja 2. tuotantokausiin.


title: Tähtien sota -videopelit

text: Vuonna 2006 Ubisoft julkaisi "" -pelin Nintendon DS:lle ja PlayStation Portablelle. Pelissä pelataan twi’lek-rotuisella hahmolla, Rianna Sarenilla, ja hänen droidillaan Zeeolla. Pelissä kohdataan monia tuttuja hahmoja kuten Darth Vader ja Kyle Katarn.


title: Tähtien sota -videopelit

text: Vuoden 2008 syyskuussa julkaistiin "", jossa pelaaja pääsee ohjaamaan Darth Vaderin salaista oppipoikaa, Starkilleriä. Pelille tuli myös lisäosa marraskuussa 2009 ja jatko-osa "" ilmestyi lokakuussa 2010.


title: Tähtien sota -videopelit

text: Vuonna 2012 julkaistiin "Kinect Star Wars", joka koostuu erilaisista minipeleistä ja on sen takia suunnattu enimmäkseen lapsille. Minipeleinä on muun muassa kiiturikisaa, valomiekkailua, ja tanssipeliä tutuilla Tähtien sota -hahmoilla.


title: Tähtien sota -videopelit

text: Huhtikuun alussa 2013 Disney ilmoitti lakkauttavansa LucasArtsin ja siirtyvänsä talon sisäisestä pelinkehityksestä kokonaan lisenssointimalliin. Kehitteillä olleet peliprojektit "Star Wars 1313" ja "Star Wars: First Assault" hyllytettiin, mutta on mahdollista, että ne saatetaan markkinoille lisenssikumppaneiden viimeisteleminä.


title: Luettelo Anssi Kelan kappaleista

text: Tämä on luettelo Anssi Kelan kappaleista hänen soolouraltaan. Kappaleet on pyritty järjestämään julkaisuajan mukaan vanhimmasta uusimpaan.


title: Elokuutio (albumi)

text: Elokuutio on Stam1na-yhtyeen seitsemäs studioalbumi, joka julkaistiin 18. maaliskuuta 2016. Albumin tuotti Janne Joutsenniemi, joka oli aiemmin tuottanut yhtyeen "Raja"-albumin vuodelta 2008, ja miksasi Jens Bogren. Sanoittaja Antti Hyyrynen kuvailee levyn teemaa ”uskonnottoman digitaaliseksi helvetiksi”.


title: Elokuutio (albumi)

text: Albumin julkaisukiertueena toimi huhtikuun 2016 Sakara Tour -jäähallikiertue, jolla Stam1na soitti Lappeenrannassa, Espoossa ja Oulussa yhdessä Mokoman ja Diablon kanssa.


title: Elokuutio (albumi)

text: Yhtye paljasti 8. tammikuuta 2016 albumin kappalelistan ja kansikuvan. Ensimmäinen single ”Kuudet raamit” julkaistiin 19. helmikuuta. Viikko myöhemmin kappaleesta julkaistiin Tuomas Petsalon ohjaama ja Rami Saarikorven kuvaama 360-tekniikalla toteutettu musiikkivideo. 23. maaliskuuta 2016 yhtye julkaisi Elokuutio-nimisen applikaation, joka on saatavilla iPhonelle, iPadille ja Androidille. ”Tämän applikaation avulla viedään kuuntelu- ja katselukokemus sähköisen rajan tuolle puolelle. Lisämateriaali vie meidät entistä syvemmälle albumin ja digitaalisen maailman syvyyksiin. Ja tämä kaikki tehtiin rakkaudenosoituksena levyn ostajia kohtaan”, kommentoi Stam1nan Antti Hyyrynen.


title: Elokuutio (albumi)

text: 18. maaliskuuta ilmestyneen Elokuutio-albumin kansissa on jokaisesta albumin kappaleesta oma symboli, joiden kautta avautuu lisäsisältöä. Löydettävissä on mm. kymmenen making of -videota albumin tekoprosessista sekä yksi extrakappale. Kyseinen kappale on nimeltään "Verisateenkaari". Albumi nousi ensimmäisellä viikollaan Suomen virallisen albumilistan ykköseksi ja 7. huhtikuuta albumille myönnettiin kultalevy eli sitä oli myyty yli 10 000 kappaletta.


title: Elokuutio (albumi)

text: Albumilta ylijäänyt kappale ”Verisateenkaari” julkaistiin myöhemmin singlenä 23. syyskuuta 2016.


title: Elokuutio (albumi)

text: Sanoitukset: Antti Hyyrynen. Sovitukset: Stam1na.


title: Ashab Air

text: Ashab Air oli venäläinen lentoyhtiö, joka perustettiin Tšetšenian toiseksi kansalliseksi lentoyhtiöksi vuonna 1997 ensimmäisen Tšetšenian sodan jälkeen. Se lopetti lentonsa toisen Tšetšenian sodan sytyttyä syyskuussa 1999.


title: Ashab Air

text: Ashab Airin laivastoon kuuluivat seuraavat lentokoneet:


title: Erkki Saastamoinen

text: Erkki "Seppä" Saastamoinen (12. joulukuuta 1911 – 14. heinäkuuta 1989 Kiuruvesi) oli suomalainen Kiuruvedellä Koivujärven kylässä asunut kyläseppä ja kansanpelimanni, jota kutsuttiin myös "Koivujärven Väinämöiseksi". Hänen soittimenaan oli kansanomainen itse valmistettu triangeli eli pimpparauta. Saastamoisen sanottiin olleen Suomen tunnetuin pimpparaudan soittaja.


title: Erkki Saastamoinen

text: Saastamoinen oli kiinnostunut musiikista jo lapsena ja 1930-luvulla hänellä oli yhteinen hanuri veljensä kanssa. Ensi kerran hän esiintyi 15-vuotiaana ensin muiden pelimannien tauoilla ja sitten omissa iltamissaan. Pimpparaudan soiton Saastamoinen oppi pihtiputaalaiselta Matti Pulkkiselta. Saastamoinen lähti 25-vuotiaana sepänoppiin Äänekoskelle ja palattuaan Kiuruvedelle hän osti kuorma-auton ja ryhtyi yrittäjäksi. Soittaminen jäi syrjään aina 1960-luvun lopulle saakka jolloin hän lähti Kaustiselle esiintymään. Tämän jälkeen Saastamoinen kiersi esiintymässä yhdessä vaimonsa kanssa ja hän pääsi esiintymään myös radioon ja televisioon.


title: Erkki Saastamoinen

text: Saastamoisella oli paja Kiuruveden Koivujärven Rauhaniemessä. Hän valmisti pajassaan suuren määrän pimpparautoja kokeillen eri materiaaleja, muotoja, ainevahvuuksia sekä lämpö- ja pintakäsittelytapoja. Kokeilujensa avulla Saastamoinen sa pimpparaudat soimaan määrätyillä sävelkorkeuksilla. Hän valmisti myös Euroopan suurimman, 13 kiloa painaneen pimpparaudan 180-senttisestä porakangesta.


title: Erkki Saastamoinen

text: Saastamoisesta tehtiin Martti Kakon ohjaama dokumenttielokuva "Soittava seppä" vuonna 1981 sekä muistojulkaisu "Seppä ja rauta" vuonna 1990. Saastamoinen työskenteli myös joulupukkina ja Johan af Grann suunnitteli hänestä Joulupukki-elokuvaa, joka ei kuitenkaan toteutunut.


title: Islam Yhdysvalloissa

text: Islam on kolmanneksi suurin uskonto Yhdysvalloissa kristinuskon ja juutalaisuuden jälkeen. Siihen on sitoutunut noin 0,9 % väestöstä.


title: Islam Yhdysvalloissa

text: Valtaosa Yhdysvaltain kolmesta miljoonasta muslimista on saapunut maahan 1970-luvun jälkeen. Yhdysvaltalaiset islamin suuntaukset olivat 1930–1970-luvuilla usein melko omaperäisiä verrattuna islamin suuntauksiin muualla maailmassa. Maan tärkeimmät omaperäiset islamilaiset liikkeet ovat Moorish Science Temple ja Nation of Islam. Ne erottuvat selvästi valtavirtaisesta sunnalaisesta islamista, eivätkä ne ole levinneet maan ulkopuolelle. Sunnalaisia Yhdysvaltain muslimeista on ollut enemmistö viimeistään 1980-luvulta alkaen.


title: Islam Yhdysvalloissa

text: Islam saapui Yhdysvaltoihin ennen kaikkea afrikkalaisten orjien välityksellä. Heidän lisäkseen maahan tuli pieni määrä varhaisia muslimisiirtolaisia. Niin orjien kuin siirtolaistenkin islam kuoli Yhdysvalloissa pian pois, kun muslimit kääntyivät tai käännytettiin kristinuskoon. Kokemus orjuudesta muodostui kuitenkin myöhemmin Nation of Islamin ja muiden Yhdysvalloissa syntyneiden liikkeiden tärkeäksi taustatekijäksi.


title: Islam Yhdysvalloissa

text:
Sisällissodan ja ensimmäisen maailmansodan välisenä aikana Yhdysvaltoihin alkoi virrata muslimisiirtolaisia esimerkiksi Turkista, Albaniasta ja Levantista Lähi-idästä. He olivat siirtotyöläisiä ja palasivat yleensä takaisin kotimaahansa ansaittuaan tarpeeksi. Uskontoaan he harjoittivat yksityisesti, eivätkä he jättäneet juurikaan mainintoja itsestään. Moni maahan jääneistä kääntyi kristinuskoon, sillä islamin harjoittamiselle ei ollut juurikaan edellytyksiä.
Yhdysvalloissa alkoi syntyä omaperäisiä islamilaisia suuntauksia 1920–1930-luvuilla. Näitä olivat ennen kaikkea Mirza Ghulam Ahmadin Intiassa perustama ahmadiyya-liike, Drew Alin perustama Moorish Science Temple sekä Wallace Fardin ja Elijah Muhammadin perustama Nation of Islam.. Yhdysvalloissa toimi myös sunnalaisia lähetyssaarnaajia, kuten sudanilainen uskonoppinut Satti Majid. Islam antoi afroamerikkalaisille identiteetin rakennuspalikan aikana, jolloin mustia muutti paljon maalta suuriin kaupunkeihin ja rotusyrjintä oli vahvaa. Monia mustia innoitti islamissa ajatus siitä, että kaikki muslimit ovat tasa-arvoisia etnisestä alkuperästä riippumatta. Afroamerikkalaisten islamilaisten liikkeiden synnyn taustalla oli myös Yhdysvaltain perustuslain takaama uskonnon harjoittamisen vapaus. Liikkeissä oli myös sosiaalisia, poliittisia ja ideologisia elementtejä, ja ne saattoivat luonnostella itselleen omanlaisensa islamilaisen teologian ja maailmankatsomuksen.


title: Islam Yhdysvalloissa

text: Ahmadiyya-liike korostaa voimakkaasti lähetystyön merkitystä, ja se tuli Yhdysvaltoihin lähetyssaarnaajien myötä 1800–1900-lukujen vaihteessa. Liike kehotti afroamerikkalaisia hylkäämään afrikkalaisuuden ja kansalliset kysymykset sekä opettelemaan arabian kieli.


title: Islam Yhdysvalloissa

text:
Moorish Science Temple yhdisteli omaperäistä islamilaista ja nationalistista liikettä. Sen perustaja Drew Ali julistautui liikkeen profeetaksi ja kirjoitti sille oman versionsa Koraanista. Alin mukaan Yhdysvaltain mustat olivat aasialaisia maureja, joiden alkuperäinen uskonto oli islam ja äidinkieli arabia. Ali korosti uurastamisen, yrittäjyyden, raittiuden ja perheen merkitystä. Alin kuoltua vuonna 1929 liike hajosi, mutta liikkeen nimen pitänyt osa toimii edelleen.
Nation of Islamin perustaja Wallace Fard saarnasi, että mustat ovat jumalallinen rotu, jonka valkoiset, saatanallinen rotu, olivat ryöstäneet neljäsataa vuotta aiemmin Mekan pyhästä kaupungista ja orjuuttaneet. Islam oli mustien alkuperäinen uskonto, joka heidän tulee saada takaisin. Fard perusti Nation of Islamin instituutiot ja rakenteet kuten uskontokoulun. Liike yhdysvaltalaisti islamia muokkaamalla esimerkiksi rukouksista ja paastosta omanlaiset muunnelmansa. Se tavoitteli myös afroamerikkalaisten omaa valtiota Yhdysvalloissa ja saarnasi väkivaltaista oppia. Vaikka liikkeen jäsenmäärä ei koskaan ylittänyt sataatuhatta, sillä oli tärkeä merkitys afroamerikkalaisessa yhteydessä, sillä sen lehden "Muhammad Speaks" levikki oli 1960-luvulla parhaimmillaan jopa yksi miljoona. Liikkeen tunnetuimman puhemiehen Malcolm X:n aikana Nation of Islamista tuli huomattavin afroamerikkalaisten nationalistinen liike. Liike hiipui 1970-luvulta alkaen ja hajosi kahtia vuonna 1975. Louis Farrakhanin johtamana liike on lähentynyt skientologian kanssa.


title: Islam Yhdysvalloissa

text: Nation of Islamista erosi vuonna 1964 ryhmä nimeltä Five-Percent Nation, jota voidaan pitää esoteerisfilosofisena liikkeenä pikemminkin kuin uskontona. Five-Percent Nationilla on ollut emoliikkeensä tapaan suuri vaikutus hip hop- ja R&B-musiikkiin, sillä moni kuuluisa artisti on kuulunut siihen. Nation of Islamin jälkivaikutusta on sekin, että monella sellaisellakin afroamerikkalaisella on arabialaisperäinen nimi, jotka eivät ole kääntyneet mihinkään islamin suuntaukseen.


title: Islam Yhdysvalloissa

text: Suhtautuminen islamiin on muuttunut negatiivisemmaksi viime vuosina: 56 % yhdysvaltalaisista katsoi islamin olevan ristiriidassa amerikkalaisten arvojen ja elämäntavan kanssa, kun taas 41 % oli eri mieltä. Vuonna 2011 väitteestä samaa mieltä oli 47 % ja eri mieltä 48 %.


title: Kolumbian huumekartellit

text: Kolumbian huumekartellit olivat suuria kolumbialaisia rikoksia tekeviä järjestöjä, jotka valvoivat suurinta osaa maan huumekaupasta 1980–2000-luvuilla. Näistä tunnetumpia olivat Pablo Escobarin johtama Medellínin kartelli, Calin kartelli, Norte del Vallen kartelli ja Pohjoisrannikon kartelli. 1980-luvulla Medellinin kartelli lahjoi ja murhautti hallituksen viranhaltijoita ja poliitikkoja, koska pyrki varmistamaan asemansa ja liiketoimintansa. Mutta murhakampanja ajoi viranomaiset kartellien kimppuun. Myös huumekauppaa harjoittanut sissiliike FARC ja kartellit sotivat keskenään. Yhdysvallat on taistellut Kolumbian huumetuotantoa ja -kauppaa vastaan, koska etelästä tulevasta kaupasta suurin osa suuntautuu Yhdysvaltoihin.


title: Kolumbian huumekartellit

text: Kolumbian huumetuotanto oli huipussaan vuoden 2000 tienoilla. Suurten kartellien romahdettua maassa on vuodesta 2006 toiminut pieniä puolisotilaallisia ryhmiä, kuten Los Urabenos. Kolumbia menetti asemansa Etelä-Amerikan merkittävimpänä kokaiinintuottajana, kun hallitus vuonna 2012 kiristi huumepolitiikkaa. Laittoman kokaiiniliiketoiminnan painopiste siirtyi muun muassa Peruun ja Boliviaan.


title: Voitto Saario

text: Vieno Voitto Saario (13. syyskuuta 1912 Turku – 4. heinäkuuta 2001 Helsinki) oli suomalainen juristi, koulutukseltaan lakitieteen lisensiaatti. Hän oli korkeimman oikeuden oikeusneuvos 1965–1971 ja Helsingin hovioikeuden presidentti 1972–1982.


title: Voitto Saario

text: Saario oli Suomen valtuuskunnan jäsen kymmenellä YK:n yleiskokouksen istuntokaudella vuosien 1956 ja 1980 välillä ja YK:n talous- ja sosiaalineuvostossa vuosina 1972–1974. Hänen luottamustehtäviinsä kuului myös muun muassa Suomen tuomariliiton puheenjohtajuus.


title: Portugalin Itä-Afrikka

text: Portugalin Itä-Afrikka ja Portugalin Mosambik termeillä tarkoittaa niitä alueita, joita Portugali piti itäisessä Afrikassa siirtomainaan vuosien 1498–1975 välisenä aikana. Portugalilainen tutkimusmatkailija Vasco da Gama julisti vuonna 1498 löytämänsä maat Portugalin alamaisiksi. Käytännössä Portugalin valta ei juurikaan ulottunut sisämaahan ja rannikkoalueillakin se oli lähinnä muodollista.


title: Portugalin Itä-Afrikka

text: Vuonna 1891 Portugalin ja Britannian sopimuksen myötä Portugalin siirtomaihin kuulunut nykyinen Mosambik sai kutakuinkin nykyiset rajansa. Eurooppalaisissa kartoissa alue esiintyy selkeästi rajattuna vuodesta 1894 saakka nimellä Portugalin Itä-Afrikka.


title: Portugalin Itä-Afrikka

text: Suurin osa Britannian siirtomaista itsenäistyi viimeistään 1960-luvulla, mutta Portugali piti kiinni alueistaan aina vuoteen 1975 asti, jolloin sekä Mosambik, että länsirannikon Angola saivat itsenäisyytensä.


title: Alfred Ruotsalainen

text: Alfred Ferdinant Ruotsalainen (1. helmikuuta 1884 Kiuruvesi – 26. heinäkuuta 1957) oli suomalainen taidemaalari.


title: Alfred Ruotsalainen

text: Maanviljeljäperheeseen Kiuruveden Ryönänjoen kylässä syntynyt Ruotsalainen opiskeli Suomen Taideyhdistyksen piirustuskoulussa 1904–1907. Hän teki opintomatkan Italiaan, Ranskaan ja Saksaan ja osallistui Suomen Taiteilijain yhteisnäyttelyihin vuosina 1906, 1907, 1910–1915, 1919, 1920, 1930 ja 1931. Ruotsalainen työskenteli pukimoalalla.


title: Alfred Ruotsalainen

text: Ruotsalainen maalasi maisemia sekä henkilömuotokuvia erityisesti lapsista. Maisemamaalauksiinsa hän sai aiheet usein syntymä- ja kesänviettopaikastaan Ryönänjoella.


title: Informaatiokupla

text: Informaatiokupla eli tietokupla () on verkkoympäristöön syntyvä henkilökohtainen rajattu näkymä, joka muodostuu perustuen henkilön verkkokäyttäytymiseen ja määrittelee sen, mitä käyttäjä näkee sivustoilla. Se on seurausta verkkosivujen käyttämästä personoidusta hausta.


title: Informaatiokupla

text: Ensimmäisen kerran termiä on käyttänyt Eli Pariser kirjassaan “The Filter Bubble: What The Internet Is Hiding From You” (2011). Pariser on amerikkalainen kirjailija ja internetaktivisti.


title: Informaatiokupla

text: Useat verkkosivut käyttävät personoitua hakua, eli ne räätälöivät kullekin käyttäjälle yksilöllisen verkkoympäristön perustuen käyttäjän toimintaan sivustoilla. Verkkosivujen algoritmit ottavat huomioon esimerkiksi käyttäjän hakuhistorian, sijainnin ja klikkaukset ja päättelevät näiden pohjalta, mistä käyttäjä on kiinnostunut. Kun näytettävä sisältö perustuu aiempaan verkkokäyttäytymiseen, muodostuu informaatiokupla. Käyttäjä näkee vain algoritmien suodattaman sisällön.


title: Informaatiokupla

text: Jokaisen käyttäjän verkkonäkymä on erilainen; kaksi ihmistä voi hakea esimerkiksi Googlesta samaa asiaa ja saada täysin erilaiset tulokset. Myös esimerkiksi Facebook suodattaa käyttäjän kavereiden julkaisuja pohjautuen aiempiin tykkäyksiin ja jakoihin.


title: Informaatiokupla

text: Valikointia tapahtuu myös muunlaisen median kulutuksessa. Jokainen voi esimerkiksi lehtiä lukiessaan tai televisiota katsoessaan tietoisesti päättää, mitä kanavia tai lähteitä haluaa käyttää. Informaatiokuplassa tapahtuva valikointi ei kuitenkaan ole samanlaista kuin tavallisen median kulutuksessa. Eli Pariserin mukaan on kolme pääpiirrettä, jotka erottavat informaatiokuplan tällaisesta valikoinnista:Informaatiokupla voi estää mahdollisen uuden tiedon löytämistä, sillä hakukone harvemmin järjestää tuloksia objektiivisesti. Se nostaa päällimmäisiksi ne tulokset, jotka vastaavat hakijan oletettuja kiinnostuksenkohteita.


title: Informaatiokupla

text: Esimerkkinä informaatiokuplan ongelmista on amerikkalaisen WIRED-lehden toimittajan Mat Honanin vuonna 2014 tekemä kokeilu, jossa hän kahden päivän ajan tykkäsi kaikista Facebook-uutissyötteessään näkyvistä julkaisuista. Honanin uutisvirta alkoi täyttyä vain tietynlaisista julkaisuista, jotka lisääntyivät sitä mukaa kun hän jatkoi tykkäämistä. Lisäksi hän pani merkille, että kavereiden tilapäivitykset katosivat uutisvirrasta, ja se täyttyi ainoastaan uutisilla ja mainoksilla. Tämä kokeilu johti myös siihen, että Honanin kavereiden uutissyöte alkoi koostua lähinnä Honanin tykkäämistä julkaisuista.


title: Informaatiokupla

text:
Suomalainen neurologi ja tutkimusprofessori Kiti Müller totesi Aalto University Magazinessa seuraavasti; “Elämme koneiden ja omien ennakkokäsitystemme muodostamissa informaatiokuplissa. Pahimmillaan se voi johtaa maailmankuvan kapenemiseen.”
Tämä maailmankuvan kapeneminen johtuu Pariserin mukaan siitä, että olemme informaatiokuplan vuoksi verkossa tekemisissä ihmisten kanssa, jotka ovat samankaltaisia itsemme kanssa. Siitä seuraa, että kuplan ulkopuolelle jäävät sellaiset näkökulmat, jotka ovat omiemme kanssa ristiriidassa. Pariser menee niinkin pitkälle, että väittää informaatiokuplan kontrolloivan näkemämme sisällön lisäksi pikku hiljaa koko elämäämme esimerkiksi erilaisten deitti- ja ravintolasovellusten kautta. Sovellukset arvailevat aiemman käyttäytymisemme pohjalta, mitä haluamme ja mistä olemme kiinnostuneita ja antaa ehdotuksia sen mukaan. Nämä ehdotukset saattavat vaikuttaa päätöksentekoon.


title: Informaatiokupla

text: HCI-tutkija Q. Vera Liao ja Computer Science University of Illinoisin apulaisprofessori Wai-Tat Fu totesivat tutkimuksessaan, että informaatiokupla voi personalisoitujen algoritmien lisäksi muodostua monista henkilökohtaisista ja sosiaalisista tekijöistä. Tällaisia ovat esimerkiksi hyperlinkkien seuraaminen alkuperäisestä artikkelista tai keskusteleminen kaikukammiossa, jossa samanmieliset ihmiset toimivat keskenään ja vahvistavat toistensa käsityksiä. Liaon ja Fun mielestä onkin tärkeää, että teknologia tarjoaa informaatiota eri näkökulmista, koska heidän tutkimuksessaan kävi ilmi, että ihmiset usein suosivat informaatiota, joka ei ole ristiriidassa heidän ennakkokäsitystensä kanssa. Tätä tapahtui, vaikka heille tarjottiin informaatiota myös vastakkaisesta näkökulmasta.


title: Aviaobštšemaš

text: Aviaobštšemaš (; ICAO: OBM) oli venäläinen rahtilentoyhtiö. Se oli Venäjän avaruus- ja ohjusohjelmista vastanneen ministeriön (Minobštšemaš, ) lento-osasto. Se perustettiin vuonna 1992, ja sen toimilupa peruttiin 2. joulukuuta 2003.


title: Aviaobštšemaš

text: Aviaobštšemaš käytti ainakin seuraavia konetyyppejä:


title: Saarionkoski

text: Saarionkosken voimalaitos on Oy Wärtsilä Ab:n rakentama vesivoimala Tohmajärven Jänisjoessa. Voimala on valmistunut 1908, ja sen putous on 6,9 metriä ja teho 1,2 MW, myöhemmin 1,6 MW.


title: Saarionkoski

text: Kun voimalan energian alkuperäinen tarvitsija, Värtsilässä sijainnut rautatehdas, luovutettiin Neuvostoliitolle, sähköä alettiin myydä Pohjois-Karjalan Sähkölle.


title: Tšernomor-Sojuz

text: Tšernomor-Sojuz (; ICAO: CHZ) oli venäläinen tilauslentoyhtiö, joka perustettiin vuonna 1995 ja lopetti toimintansa vuonna 1998. Sen kotipaikka oli Sotši.


title: Tšernomor-Sojuz

text: Tšernomor-Sojuzin laivastoon kuuluivat seuraavat lentokoneet:


title: A Skeletal Domain

text: A Skeletal Domain on Cannibal Corpsen 13. studioalbumi, joka julkaistiin 12. syyskuuta 2014. Se äänitettiin tuottaja Mark Lewisin johdolla Audiohammer Studiosilla Sanfordissa, Floridassa. Kappaleesta ”Kill or Become” kuvattiin musiikkivideo.


title: A Skeletal Domain

text: Albumi debytoi Yhdysvalloissa Billboard 200 -listan sijalla 32. Suomessa se nousi Suomen virallisen listan sijalle 26.


title: Alex Younger

text: Alexander William Younger (s. 4. heinäkuuta 1963) on Secret Intelligence Servicen eli Yhdistyneen kuningaskunnan ulkomaan tiedustelupalvelu MI6:n johtaja. Hän on toiminut tiedustelupalvelun johtajana vuodesta 2014.


title: Alex Younger

text: Alex Youngerilla on yliopistotutkinto taloustieteessä. Ennen uraansa tiedustelupalvelussa hän työskenteli upseerina Britannian armeijassa.


title: Alex Younger

text: Younger aloitti uransa SIS:ssa vuonna 1991. Hän on toiminut tiedustelupalvelun asiamiehenä Euroopassa ja Lähi-idässä. Viimeksi hän työskenteli vanhempana virkailijana Afganistanissa. Hänet nimitettiin 2009 vastavakoilun päälliköksi, jonka vastuualueena oli terrorismin torjunta. Younger vastasi vuonna 2012 Lontoon olympialaisten turvajärjestelyistä.


title: Alex Younger

text: Vuosina 2012–2014 Younger johti operaatioita eri puolilla maailmaa. Marraskuussa 2014 hänet nimitettiin SIS:n johtajaksi. Nimityksen jälkeen Younger lupasi, että SIS tekee hänen toimikaudellaan tiivistä yhteistyötä MI5:n ja GCHQ:n kanssa.


title: Alex Younger

text: Alex Younger on naimisissa ja hänellä on lapsia. Vapaa-ajallaan Younger harrastaa musiikin kuuntelua, purjehdusta ja vuorikiipeilyä.


title: Ben Walter Heikel

text: Ben Walter Heikel (27. elokuuta 1879 Ylitornio – 21. toukokuuta 1954 Villarrica, Paraguay) oli suomalainen valtionpomologi, puutarhaopetuksen ja hedelmänviljelyn kehittäjä sekä kotimaisten hedelmäviinien valmistuksen uranuurtaja.


title: Ben Walter Heikel

text: Heikelin vanhemmat olivat metsähallituksen metsäinsinööri August Benjamin (Benne) Heikel (1854–1928) ja Johanna Maria Laurin (1856–1933). Hän suoritti pomologin tutkinnon kuninkaallisessa pomologisessa opistossa Proskaussa Saksassa. Heikel toimi Suomessa valtionpomologina 1908–1916 ja oli Lepaan puutarhaopiston hedelmänviljelyn opettajana 1910–1916. Lepaalla Heikel alkoi suunnitella viininvalmistusta kotimaisista marjoista ja hedelmistä. Opisto ei ollut kuitenkaan halukas tähän työhön joten Heikel jatkoi vuodesta 1912 kokeilujaan yksityisesti Hattulassa omistamallaan Kaselan tilalla. Hän perusti myös vuonna 1916 viinien teollista valmistusta varten "Marja Oy"-nimisen yhtiön Parolaan ja oli yhtiön toimitusjohtajana.


title: Ben Walter Heikel

text: Marja Oy sai luvan valmistaa 10% alkoholia sisältävää kirkkoviiniä sekä lisäksi pieniä määriä alkoholia sisältäneitä hehkumehua ja marjahyytelöitä. Vuonna 1919 kieltolain tultua voimaan Heikel tuomittiin Hattulan käräjillä kahden vuoden ehdolliseen vankeusrangaistukseen koska Marja Oy:n tehtaan tuotteiden alkoholipitoisuus oli ylittänyt lain salliman 2 prosenttia. Heikel erosi tämän jälkeen syyskuussa 1919 Marja Oy:n toimitusjohtajan virasta ja siirtyi perheineen Paraguayhin. Hän toimi sen jälkeen loppuelämänsä ajan itsenäisenä hedelmänviljelijänä Villarricassa Paraguayssa.


title: Ben Walter Heikel

text: Marja Oy jatkoi valmistustoimintaansa aina vuoteen 1956 saakka. Yhtiö valmisti kirkkoviinin ohella "Suomen Helmi"-nimistä valkoviiniä, "Taru"-nimistä väkevää viiniä, erilaisia marjaliköörejä, mehutiivisteitä ja marmeladeja. Valmistustoiminnan päätyttyä yhtiön Parolassa Merventie 5:ssä sijainnut tehdaskiinteistö siirtyi Villayhtymä Oy:n tytäryhtiön "Tehdasvilla Oy":n käyttöön.


title: Yuanmoun löytöpaikka

text: Yuanmoun löytöpaikka (, ) on arkeologinen kohde Kiinassa Yunnanin maakunnan Chuxiongin autonomisen prefektuurissa sijaitsevassa Yuanmoun piirikunnassa. Sieltä on löydetty rikas fossiiliesiintymä, josta löytyi myös ihmisen etuhampaat.


title: Yuanmoun löytöpaikka

text: Etelä-Kiinassa Yunnanin maakunnan Chuxiongin autonomisessa prefektuurissa sijaitsee Yunnan-Guizhoun tasanko, jonka korkeus merenpinnasta on 1050–1380 metriä. Tasangolla on vajoama, johon on kertynyt paksu kerros kenotsooisia sedimenttejä. Sedimenttien pohjalla sijaitsee kerrostumia plioseenin tai varhaispleistoseenin ajoilta, missä on runsaasti eläinten fossiileja.


title: Yuanmoun löytöpaikka

text: Vuonna 1965 olivat geologit (Geological Mechanics Research Institute) tutkimassa sedimenttikerrostumien alla olevia maakerroksia Danawun kylässä, joka sijaitsee 7 kilometriä Yuanmoun piirikunnan keskustasta. Maakerroksia oli tutkittu 695 metrin paksuudelta, kun he löysivät ihmisen kaksi ihmisen etuhammasta ja runsaasti eläinten fossiileja. Usean tutkijan yhteinen arvio on, että löydetyt ihmisen etuhampaat kuuluivat "Homo erectukselle". Perusteluna olivat hampaiden mitat ja muoto, jotka muistuttavat eniten Zhoukoudianin löytöpaikan ihmislajia.


title: Yuanmoun löytöpaikka

text: Vuonna 2002 Hyodonin tutkimusryhmä mittasi magnetostratigrafisesti kerroksen iäksi 790 000–780 000 vuotta. Koska se oli tehty harvalla näytteenotolla, päätettiin laatia uusi ajoitus ja vuosina 2003–2005 geologit Zhu Rixiang ja R. Potts mittasivat magneettikenttiä käyttäen tarkempaa näytteenottoa. Sen tuloksena saatiin ihmishampaiden kerrostumille iäksi 1,71–1,70 miljoonaa vuotta.


title: Yuanmoun löytöpaikka

text: Jo ennen 2000-lukua useat eri tutkimusryhmät ovat yrittäneet saada asiasta selkoa. Vuonna 1976 magneetostatigrafian pioneeri Li ajoitti eläinfossiilit 1,7 miljoonaan vuoteen. Kuitenkin tutkijat Liu ja Ding arvioivat vuonna 1983 kohteen iäksi alle miljoona vuotta. Fossiilien tutkijat esittävät omana arvioinaan, että lajiston perusteella kerrostumat sijoittuvat plioseenin ja pleistoseenin vaihteeseen. Eläimissä on monia sukupuuttoon kuolleita eläinlajeja ja osa lajeista ovat samoja kuin Nihwanin altaan löydöissä. Huangin tutkijaryhmä ajoitti yhden hevosen fossiilihampaan elektronin spin-resonanssin ajoitusmenetelmällä ja sai sen iäksi 1,1–1,6 miljoonaa vuotta.


title: Yuanmoun löytöpaikka

text: Vaikka ajoituksesta ei olla vielä päästy yksimielisyyteen, voidaan kuitenkin sanoa kohteen iän mahtuvan yli miljoonan vuoden pituiseen haarukkaan 1,7–0,5 miljoonaa vuotta.


title: Yuanmoun löytöpaikka

text: Ihmisen kaksi etuhammasta olivat ensimmäisten löydettyjen fossiilien joukossa. Muita ihmiseen viittaavia fossiileja ei ole tämän jälkeen löydetty. Hampaat ovat yläleuasta ja ne ovat suuren kokoiset. Voidaan puhua "lapiohampaista", koska ne ovat leveämmät kuin nykyihmisellä ja samalla hieman pidemmät. Mittojen perusteella ne sopisivat "Homo erectukselle", varhaiselle "Homo sapiensille" tai "Homo neanderthalille". Neandertalinihminen ei ilmeisesti elänyt näin idässä, joten kysymykseen tulevat ainoastaan kaksi edellistä ihmistä. Näistä "Homo erectus" on monelle tutkijalle todennäköisin vaihtoehto. Kaikki tutkijat eivät kuitenkaan ole vielä ottaneet kantaa, joten kysymys jää auki, ellei fossiilejä löydy lisää.


title: Yuanmoun löytöpaikka

text: 1980-luvulla Kiinassa hampaat nousivat lehtien otsikoihin Yuanmoun ihmisenä, jota silloin sitä pidettiin varmana "Homo erectuksena". Sen nimeen liitettiin silloin myös alalajin määre "Homo erectus yuanmouensis".


title: Yuanmoun löytöpaikka

text: Samoista maaperän kerroksista, joista ihmishampaat löytyivät, kerättiin talteen kolme työstettyä kiveä. Kaksi kivistä löytyivät puoli metriä hammaskerrosten alta ja yksi metrin verran hampaiden yläpuolella. Kivet sijaitsivat vain noin 5–20 metrin säteellä hampaista. Kivimateriaali oli kvartsia ja työkaluina ne olivat varsin pieniä kaapimia tai kiviytimiä. Samoista löytökerroksista ja niiden lähikerroksista löytyi puuhiilenpalasia, jotka voidaan tukita metsäpalon jätteiksi tai nuotionpohjista maakerroksen sekaan joutuneeksi jätteeksi. Hiilen joukossa oli myös hiiltyneitä soijapapuja ja seesaminsiemeniä.


title: Yuanmoun löytöpaikka

text: Kiviesineiden työstämisessä on käytetty samoja menetelmiä kuin mitä esimerkiksi Tansanian Olduvain rotkossa ja Pohjois-Kiinan Nihewanin altaassa käytettiin. Kaikki kolme kohdetta olivat suhteellisesti ottaen samanaikaisia, mikäli ensimmäisenä tehdyt ajoitukset ovat oikeita.


title: Yuanmoun löytöpaikka

text: Eläinfossiileja sisältänyt kerros oli tutkijoille mieluisa yllätys. Fossiileista on pystytty tunnistamaan 38 lajia tai eläinsukua. Kyseisiä lajeja ovat: Nestoritherium sp., Megantereon nihowanensis, Cervocerus ultimus, Metacervulus capreolinus, Muntiacus lacustris, Paracervulus attenuatus, Eostyloceros longchuanensis, Procapreolus stenosis, H. licenti, Equus yunnanensis, Canis yuanmouensis, Axis shansius, Axis cf. rugosus, Rusa yunnanensis, Gazella sp., Cervus sp., Ochotonoides complicidens, Rhizomys sp., Microtus sp., Arvicola sp., Hystrix subcristata, Vulpes cf. chikushanensis, Viverricula malaccensis fossilis, Hyaena sp., Panthera tigris, Panthera pardus, Cynailurus sp., Stegodon sp., Stegodon elephantoides, Rhinoceros sinensis, Rhinoceros sp., Sus sp., Sus scrofa, Rusa sp., Cervus stehlini, Bos sp. ja Bibos sp.


title: Yuanmoun löytöpaikka

text: Näistä lajeista 32 ovat nykyään kuolleet sukupuuttoon, mutta seuraavat kuusi lajia tavataan vieläkin elossa: H. licenti, E. yunnanensis, C. yuanmouensis, A. shansius, A. cf. rugosus ja R. yunnanensis. Kahdeksan lajia eli jo tertiäärikaudelta ja selvisivät löytökerrokseen. Nämä ovat: Nestoritherium sp., M. nihowanensis, C. ultimus, M. capreolinus, M. lacustris, P. attenuatus, E. longchuanensis ja P. stenosis.


title: Yuanmoun löytöpaikka

text: Alkuun Yuanmonin ihminen edusti varhaisinta ihmisen elonmerkkiä Kiinassa. Nykyään asiaan suhtaudutaan varauksellisesti eikä Yuanmoun ihmistä tai löytöpaikkaa esiinny enää kaikissa varhaisimpien kohteiden luetteloissa. Vanhemmassa kirjallisuudessa se on ollut usein esillä.


title: Maryan Synakowski

text: Maryan Synakowski (s. 14. maaliskuuta 1936 Calonne-Ricouart) on puolalaistaustainen ranskalainen jalkapalloilija, pelipaikaltaan puolustaja.


title: Maryan Synakowski

text: Vuosina 1954–1956 hän pelasi Olympique Saint-Quentinissa. Vuonna 1956 hän siirtyi CS Sedan Ardennesiin ja hän voitti seurassa Ranskan cupin kausina 1955/1956 ja 1960/1961. Vuosina 1963–1965 hän pelasi Stade Françaisissa, vuosina 1965–1967 Royale Union Saint-Gilloisessa ja vuosina 1967–1969 Stade de Reimsissa. Hän lopetti uransa CS Sedan Ardennesissa, jossa hän pelasi vuosina 1969–1971.


title: Maryan Synakowski

text: Vuosina 1961–1965 hän pelasi 13 ottelussa Ranskan maajoukkueessa.


title: Can Dündar

text: Can Dündar [ʤan dyn'daɾ] (s. 16. kesäkuuta 1961 Ankara) on turkkilainen toimittaja, kolumnisti, kirjailija ja dokumentaristi. Hän on keskusta-vasemmistolaisen "Cumhuriyet"-sanomalehden päätoimittaja ja yksi Turkin mediamaailman tunnetuimmista henkilöistä. Dündar oli yksi toimittajista, jotka pidätettiin marraskuussa 2015 hänen lehtensä julkaistua verkossa videomateriaalia Turkin tiedustelujärjestön MİT:n aselähetyksistä Syyrian islamistitaistelijoille. Toukokuussa 2016 Dündar tuomittiin vajaan kuuden vuoden vankeusrangaistukseen. Hän aikoo valittaa tuomiosta, ja pysyy vapaana siihen asti kun valitus on käsitelty. Ennen tuomion julistamista Dündaria kohti ryntäsi oikeustalon edessä aseistettu mies.


title: Can Dündar

text: Dündar vietti lapsuutensa Ankarassa virkamiesperheen ainoana poikana. Hän opiskeli journalismia ja yhteiskuntatieteitä Ankaran yliopistossa, josta valmistui 1982. Toimittajan työt hän aloitti jo vuonna 1979, mutta jatkoi opintojaan Britanniassa ja valmistui vuonna 1986 London School of Journalism -oppilaitoksesta. Hän väitteli valtiotieteiden tohtoriksi Istanbulin ODTÜ-yliopistossa 1996.


title: Can Dündar

text: Dündar on työskennellyt turkkilaisille sanoma- ja aikakauslehdille ja tehnyt television ajankohtaisohjelmia. 1990-luvun loppupuolella hän toimi itsenäisenä dokumentaristina ja liittyi vuonna 2001 arvostetun "Milliyet"-sanomalehden toimituskuntaan ja alkoi kirjoittaa siihen kolumnejaan. Vuonna 2013 Dündar sai kuitenkin lähteä kirjoitettuaan työnantajansa mielestä liian kärjekkäästi Turkin mielenosoituksista ja Egyptin tilanteesta. Helmikuussa 2015 hänet nimitettiin kilpailevan "Cumhuriyetin" päätoimittajaksi.


title: Can Dündar

text: Helmikuun lopussa 2016 Dündar ja Cumhuriyet-lehden Ankaran-toimituksen johtaja Erdem Gül vapautettiin vankeudesta, kun Turkin perustuslakituomioistuin katsoi vankeuden rikkovan heidän oikeuksiaan. Turkin presidentti Erdogan kritisoi tuomioistumen päätöstä, eikä toimittajiin kohdistuvia syytteitä vapautuksesta huolimatta kumottu. Toimittajat eivät saa poistua maasta ja heitä uhkaa elinkautinen vankeusrangaistus. Maaliskuussa alkoi Dündarin ja Gülin oikeudenkäynti, jossa heitä syytettiin muun muassa valtiosalaisuuksien paljastamisesta, väkivaltaisen vallankumouksen valmistelusta ja terroristien avustamisesta. Syytteet perustuivat heidän julkaisemaansa uutiseen, jossa Turkin hallituksen väitettiin yrittäneen salakuljettaa aseita Syyrian kapinallisille. Toukokuussa Dündarille tuomittiin 5 vuotta ja 10 kuukautta sekä Gülille 5 vuotta vankeutta.


title: Can Dündar

text: Dündar on kirjoittanut myös yli 20 kirjaa.


title: Birjand

text: Birjand () Iranin koillisosassa sijaitsevan Etelä-Khorasanin provinssin keskuskaupunki ja aliprovinssitason hallintoalue (šahrestan). Se sijaitsee linnuntietä noin 790 kilometriä pääkaupunki Teheranista itäkaakkoon.


title: Birjand

text: Kaupungin väkiluku on kasvanut seuraavasti: 13 934 (1956), 25 845 (1966), 46 943 (1976), 81 798 (1986), 101 177 (1991), 127 608 (1996), 166 138 (2006) ja 178 020 (2011).


title: Aleksandra Lindroos

text: Aleksandra Paulina Lindroos (27. syyskuuta 1861 Hämeenkyrö – 4. marraskuuta 1968 Tampere) oli pitkäikäinen suomalainen. Hän syntyi Hämeenkyrössä ja kuoli Tampereella 107 vuoden ja 38 päivän ikäisenä.


title: Amalia Wallenius

text: Amalia Wallenius (o.s. "Forsman", 6. elokuuta 1867 Lohja – 24. maaliskuuta 1975 Helsinki) oli pitkäikäinen suomalainen. Hän syntyi Lohjan Hiiden kartanon mailla, jossa isänsä Johan Fredrik Forsman oli muonatorpparina ja kuoli Helsingissä 107 vuoden ja 230 päivän ikäisenä.


title: Ida Sallinen

text: Ida Maria Sallinen (18. joulukuuta 1870 Espoo – 3. kesäkuuta 1976) oli pitkäikäinen suomalainen. Hän syntyi Espoossa ja asui myös Helsingissä ja eli 105 vuoden ja 168 päivän ikäiseksi.


Ida Sallinen


title: Juho Savinainen

text: Juho Savinainen (s. 1880 Suojärvi) oli suomalainen työmies, joka vuonna 1906 tuli tunnetuksi Karjalan kannaksella tehdyistä ryöstömurhista. Hän oli osallisena ainakin kahdessa tapauksessa, joiden yhteydessä kuoli kolme ihmistä. Savinaisella oli myös yhteyksiä Venäjän keisarikunnan hallintoa vastaan toimineisiin aktivisteihin. Hänen tuttavapiiriinsä kuului muun muassa Karjalan Kansan Mahti -järjestön johtohahmona tunnettu Matti Läheniemi, joka 1907 sai vuoden pituisen vankilatuomion Savinaisen piilottelusta.


title: Juho Savinainen

text: Laatokan Karjalasta kotoisin ollut Juho Savinainen työskenteli muun muassa uittomiehenä Sakkolan Kiviniemessä sekä asusteli myös Suistamon ja Räisälän seuduilla. Vuonna 1905 Savinainen oli lehtitietojen mukaan vangittu irtolaisuuden vuoksi Viipurissa. Rikollisen toimintansa vuoksi hänestä tuli Karjalassa tunnettu hahmo. Kun Savinaista talvella 1907 oltiin kuljettamassa oikeudenkäyntiin Muolaaseen, kerääntyi hänen ympärilleen Viipurin rautatieasemalla sankka yleisöjoukko, jonka kanssa Savinainen kerrottiin sanailleen hyväntuulisesti. Nuorsuomalaisten kansanedustaja Nestor Huoponen puolestaan kuvaili häntä vuonna 1907 käydyssä eduskuntakeskustelussa "petomaiseksi julmuriksi".


title: Juho Savinainen

text: Kesäkuussa 1906 Savinainen vangittiin yhdessä Parikkalasta kotoisin olleen työmiehen Matti Poutasen kanssa epäiltynä päivää aikaisemmin Muolaassa tapahtuneesta Suursaaren sahan isännöitsijän Oscar Geffertin ryöstömurhasta. Savinainen ja Poutanen kuitenkin vapautettiin myöhemmin ja murhasta tuomittiin kaksi paikallista työmiestä. Saman vuoden syyskuussa ryöstettiin Sakkolassa Pietarista kotoisin ollut kelloseppä Ivan Popoff. Päätekijänä oli Savinainen, joka sai talossa hierojana käyneeltä Tilda Henrikssonilta vihjeen Popoffin Pietarista hakemasta suuresta rahasummasta. Ryöstön yhteydessä Savinainen ampui Ivan Popoffin, jonka jälkeen hänen puolisonsa menehtyi sydänkohtaukseen. Ennen kiinnijoutumistaan Savinainen ehti vielä joulukuussa 1906 osallistumaan Vuosalmen kylässä Suikin pariskunnan väkivaltaiseen ryöstöön, joka yhteydessä Anni Suikki sai surmansa. Savinaisen lisäksi mukana olivat Matti Kaljunen, Juho Hilli sekä Matti Niukkanen. Hän onnistui pakoilemaan viranomaisia muutaman viikon ajan, jolloin Savinaista etsittiin Viipurin ympäristön lisäksi myös Uudeltamaalta, Kuopion seudulta sekä Raja-Karjalasta.


title: Juho Savinainen

text: Suikin oikeudenkäynnissä Savinainen yllättäen ilmoitti ampuneensa myös Oscar Geffertin, vaikka oli tämän murhaoikeudenkäynnissä esittänyt itselleen pitävän alibin. Savinaisen uuden lausunnon tarkoituksena oli ilmeisesti vain sekoittaa hänen omaa oikeudenkäyntiään, eikä sitä otettu huomioon. Popoffin ryöstön tarkoituksena puolestaan oli Savinaisen mukaan rahojen hankkiminen Geffertin ryöstömurhasta syytettyinä olleiden miesten asianajajan palkkaamiseksi. Syyskuussa 1907 käydyssä välikysymyskeskustelussa Maalaisliiton kansanedustaja Kalle Kustaa Pykälä väitti Savinaisella olleen yhteyksiä Pölläkkälän ja Räisälän työväenyhdistyksiin, jotka hänen mukaansa osallistuivat myös Geffertin sekä Popoffin ryöstömurhien suunnitteluun. Sosialidemokraattien Taavi Tainion mukaan Savinainen oli ollut jäsenenä Antrean työväenyhdistyksessä, josta hänet jo vuonna 1905 erotettu, kun yhdistys ei hyväksynyt Savinaisen toimintatapoja. Tämän jälkeen hän oli ilmeisesti liittynyt Karjalan Kansan Mahtiin.


title: Juho Savinainen

text: Savinainen ja kaksi muuta ryöstöön osallistunutta miestä saivat Popoffin ryöstömurhasta elinkautisen tuomion. Lisäksi Savinaiselle ja Matti Kaljuselle langetettiin Anni Suikin murhasta kahdentoista ja Juho Hillille yhdeksän vuoden kuritushuonerangaistus. Savinainen sai myöhemmin armahduksen ja eli loppuikansä kotiseudullaan Suojärvellä.


title: Juho Savinainen

text: Sakkolan ja Vuosalmen murhista vangittuna ollut Savinainen oli huhtikuussa 1907 vastaamassa syytteeseen murhayrityksestä ja poliisiviranomaisen vastustamisesta. Savinainen ja räisäläläinen tinuri Alfrid Pekkala olivat pidätyksensä yhteydessä ampuneet useita laukauksia poliiseja kohti, jolloin yksi konstaapeli oli haavoittunut. Savinainen sai tapauksesta kuuden ja Pekkala neljän vuoden kuritushuonerangaistuksen. Samassa istunnossa oli myös useita muita syytettyjä, joista Matti Läheniemi sai Savinaisen suojelemisesta vuoden kuritushuonerangaistuksen.


title: Juho Savinainen

text: Lokakuussa 1908 Savinainen oli vankilasta käsin syytettynä valtiopetoksen valmistelusta yhdessä ravintoloitsija Uno Sereniuksen ja puuseppä Johan Viktor Lehtorannan kanssa. Miehet olivat vuosien 1905–1906 aikana säilyttäneet Viipurissa suuria määriä aseita, mutta lopulta keväällä 1909 Viipurin hovioikeus hylkäsi syytteen valtiopetoksesta todisteiden puutteessa. Käsittelyn aikana Savinainen luki pitkän kirjelmän, jossa hän selvitti omaa toimintaansa. Lisäksi Savinainen uhkasi ilmiantaa ns. marraskuun sosialisteja, elleivät nämä pitäisi huolta hänen perheestään. Savinaisen mukaan hän ei itse ollut "suurin roisto", vaikka joutuikin kärsimään elinkautisen. Samassa yhteydessä Savinainen paljasti useita asekätköjä, joita poliisit myöhemmin hänen johdollaan kävivät tuloksetta tarkistamassa. Sanomalehdet kirjoittivat pilkallisesti, kuinka Savinainen oli keksinyt kätköt vain päästäkseen hetkeksi ulos vankilasta ja epäilivät hänen seuraavaksi ilmoittavan niitä löytyvän Pariisista.


title: Juho Savinainen

text: Toinen valtiopetossyyte Savinaista vastaan esitettiin kesällä 1909, jolloin hän oli syytettynä ns. Antrean pommijutussa. Savinaista ja kahdeksaa muuta työläisaktivistia syytettiin pommien rakentamisesta, mutta hovioikeus ei taaskaan löytänyt näyttöä valtiopetoksen valmistelusta.


title: Kukkaron herraksi

text: Kukkaron herraksi on talousohjelma, jossa seurataan taloudellisiin kriisiin joutuneita tavallisia ihmisiä jotka yrittävät panna raha-asiansa järjestykseen.


title: Kukkaron herraksi

text: Ensimmäinen tuotantokausi alkoi Yle TV1-kanavalla 28. lokakuuta 2008. Juontajana toimi Kati Parkkonen, talous- ja velkaneuvojana Kirsti Lattunen ja elämäntaidonvalmentajana Anne Karilahti.


title: Kukkaron herraksi

text: Toinen tuotantokausi alkoi 10. tammikuuta 2010. Juontajana toimi Anna Taipale, talous- ja velkaneuvojana Kirsti Lattunen ja elämäntaidonvalmentajana Elina Haataja.


title: Kukkaron herraksi

text: Kolmas tuotantokausi alkoi Yle TV2-kanavalla 25. helmikuuta 2013. Juontajana toimi Nuppu Stenros ja talous- ja velkaneuvojana Kirsti Lattunen.


title: Bellona-luokka (linjalaiva)

text: Bellona-luokka oli Britannian kuninkaallisen laivaston viiden aluksen muodostama 74-tykkinen kolmannen luokan linjalaivaluokka.


title: Bellona-luokka (linjalaiva)

text: Amiraliteetti hyväksyi Sir Thomas Sladen valmistamat luokan piirustukset 31. tammikuuta 1758 ja aluksista kolme ensimmäistä tilattiin 28. joulukuuta 1757. Tilatuille aluksille varattiin nimet 1. helmikuuta 1758. Loput kaksi alusta tilattiin 13. joulukuuta 1758 ja saman aikaisesti tilattiin luokasta tehty parannellun version Arrogant-luokan kaksi alusta.


title: Bellona-luokka (linjalaiva)

text: Luokan alukset olivat ensimmäisiä kuninkaallisen laivaston 74-tykkisiä aluksia, joiden tykkikansi oli :ä ja siten ne olivat uuden tyyppisten tämän kokoisten alusten esikuvina. Seuranneet Sladen suunnittelemat alukset muistuttivat Bellona-luokan aluksia ja muutokset keskittyivät pohjan muotoon.


title: Bellona-luokka (linjalaiva)

text: Alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannella sama määrä 18 naulan tykkejä. Puolikannella oli neljätoista ja etukannella neljä 9 naulan tykkiä. Vuodesta 1807 alkaen luokan aluksilla oli puolikannellaan kuusi 12 naulan tykkiä ja kahdeksan 32 naulan karronadia. Samoin keulakannen 9 naulan tykit vaihdettiin kahteen 12 naulan tykkiin ja kahteen 32 naulan karronadiin.


title: Ilja Janitskin

text: Ilja Janitskin (s. 14. maaliskuuta 1977) on suomalainen, muun muassa Espanjassa ja Andorrassa asunut "MV-lehti"-verkkosivuston (nykyisin MV Media) perustaja.


title: Ilja Janitskin

text: Ilja Janitskin on kotoisin Lieksasta. Nuorena hän pelasi jääkiekkoa maalivahtina ensin Lieksan Hurtissa ja myöhemmin Joensuun Jokipojissa. Janitskin ylsi A-nuorten SM-liigaan, kunnes ura päättyi loukkaantumiseen noin 20-vuotiaana.


title: Ilja Janitskin

text: Jääkiekon jälkeen Janitskin on tehnyt muun muassa turvallisuusalan töitä Helsingissä sekä myynyt mainoksia "Cult"-lehdelle ja NRJ-radiokanavalle. Hän toimi päätoimittajana Jussi Ahteen kanssa vuonna 2002 perustetussa "Absolute"-lehdessä, joka jo ensimmäisen numeron julkaisemisen jälkeen siirtyi toiselle kustantajalle, joka lakkautti sen toisen numeron jälkeen. Janitskin muutti sen jälkeen Miamiin, jossa hän teki elääkseen turvallisuusalan töitä. Hän palasi takaisin Suomeen ja perusti farkkukaupan, joka suljettiin kuitenkin kannattamattomana. Välillä hän oli Espanjassa ja jälleen Suomeen palattuaan liittyi moottoripyöräkerho Bandidosiin. Hän sanoo olleensa Bandidosin täysjäsen. Janitskin on saanut neljä pahoinpitelytuomiota. Hän muutti jälleen Espanjaan ja perusti siellä "MV-lehden".


title: Ilja Janitskin

text: Janitskin ilmoitti asettuvansa ehdolle vuoden 2018 presidentinvaaleissa, mutta ei saanut kerättyä ehdokkuuteen vaadittuja kannattajakortteja määräaikaan mennessä ja luopui kampanjastaan 25. marraskuuta 2017.


title: Ilja Janitskin

text: Janitskin on asettunut eduskuntavaaleissa 2019 Reformin ehdokkaaksi Helsingin vaalipiiristä.


title: Ilja Janitskin

text: Joulukuussa 2015 tuli ilmi, että Janitskinin omistama yritys oli kerännyt yhteensä kahden miljoonan suomalaisen Facebook-profiilitietoja ja yhdistänyt Facebookista kerättyjä tietoja osoite- ja puhelinnumerotietoihin. Ainakin osia tietokannasta on vuotanut internetiin. Keskusrikospoliisin (KRP) kyberrikoskeskus selvittää asiaa, koska tietokanta saattaa muodostaa henkilötietolain vastaisen henkilörekisterin. Listalla on muun muassa Suomen Punaisen Ristin henkilökunnan sekä maahanmuuttajataustaisten henkilöiden tietoja. KRP:n selvityksen mukaan vuodon jäljet johtavat Janitskiniin.


title: Ilja Janitskin

text: Syyskuussa 2016 poliisi sekä syyttäjä vaativat Ilja Janitskinia vangittavaksi poissaolevana esitutkintaa varten. Janitskinia epäillään muun muassa laittomasta uhkauksesta sekä kiihottamisesta kansanryhmää vastaan. 6. lokakuuta Helsingin käräjäoikeus vangitsi Janitskinin poissaolevana Janitskin otettiin kiinni Espanjassa 27. lokakuuta, mutta vapautettiin jo kolmen päivän kuluttua. 16. joulukuuta 2016 Espanja teki lopullisen päätöksen Janitskinin luovuttamisesta Suomeen, mutta Janitskin pakeni Espanjan viranomaisia. 17. helmikuuta 2017 korkein oikeus hylkäsi vangitsemispäätökseen liittyvän valituslupahakemuksen.


title: Ilja Janitskin

text: Kesäkuussa 2017 Helsingin käräjäoikeus vangitsi Janitskinin poissaolevana uudestaan. Hänet vangittiin epäiltynä törkeästä kiihottamisesta kansanryhmää vastaan, törkeästä kunnianloukkauksesta, tekijänoikeusrikoksesta, salassapitorikoksesta ja rahankeräysrikoksesta. Syyttäjän mukaan viranomaisten tavoitteena on saada Janitskinista aikaan kansainvälinen etsintäkuulutus Suomeen luovuttamista varten. Etsintäkuulutusta varten tarvittiin uusi päätös niistä jutuista, joista hänet saadaan vangittua. Janitskin otettiin kiinni Andorrassa 4. elokuuta 2017. Janitskinin mukaan hän on sairastunut syöpään, ja elokuussa kerrottiin, että hänet on tarkoitus leikata Andorrassa lähiaikoina. Lokakuussa 2017 andorralainen oikeus päästi Jantskinin tutkintavankeudesta kotiarestiin odottamaan luovutuspyynnön käsittelyä. Päätös oli määrä antaa 9. marraskuuta 2017, mutta oikeudenkäynti peruttiin viime hetkellä ja päätös siirtyi. 19. joulukuuta 2017 oikeus Andorrassa torjui jälleen luovutuspyynnön. Syyttäjä on valittanut tästä päätöksestä ylempään oikeusasteeseen. Tutkinnanjohtajan kerrottiin sanoneen, että pidätysmääräys on edelleen voimassa ja Janitskin voidaan pidättää tavattaessa jossain muussa maassa.


title: Ilja Janitskin

text: Andorralainen tuomioistuin päätti maaliskuussa 2018 suostua luovutuspyyntöön. Poliisi vahvisti aamulla 14. huhtikuuta, että Janitskin oli tuotu yöllä Andorrasta Suomeen. 17. huhtikuuta Helsingin käräjäoikeus määräsi Janitskinin vangittavaksi todennäköisin syin epäiltynä 12 rikokseen, jotka ovat kiihottaminen kansanryhmää vastaan, rahankeräysrikokset, rahapelirikokset, törkeä kunnianloukkaus, laiton uhkaus, kaksi salassapitorikosta, useita tekijänoikeusrikoksia, törkeä kiihottaminen kansanryhmää vastaan sekä törkeä kunnianloukkaus.


title: Ilja Janitskin

text: Helsingin käräjäoikeus tuomitsi lokakuussa 2018 Ilja Janitskinin vastuullisena MV-lehden sisällöstä 22 kuukauden ehdottomaan vankeusrangaistukseen MV-julkaisuun liittyvistä rikoksista. Oikeus katsoi, että MV-lehdessä julkaistiin tapahtuma-aikoina lukuisia loukkaavia ja rasistisia kirjoituksia. Janitskin tuomittiin kaikkiaan 16 rikoksesta.


title: Ilja Janitskin

text: Oikeus totesi Janitskinin ja Johan Bäckmanin vainonneen toimittaja Jessikka Aroa levittämällä hänestä valheellisia, halventavia ja loukkaavia tietoja. Arosta levitettyjen valheellisten tietojen levittämiseen ei ollut sananvapauden näkökulmasta mitään julkista intressiä. Sen sijaan tarkoituksena oli Aron maineen tuhoaminen. Janitskin aiheutti Arolle suurta kärsimystä ja erityisen suurta vahinkoa. Janitskin tuomittiin Aron tapauksessa törkeästä kunnianloukkauksesta.


title: Ilja Janitskin

text: Hanna Huumonen oli organisoinut MV-lehteä vastaan mainosboikotin, jonka vuoksi lehti menetti mainostuloja. Tämän Janitskin pyrki kostamaan lehtiartikkeleiden kautta luomallaan laajamittaisella vihakampanjalla. Tästä syystä Janitskin tuomittiin törkeästä kunnianloukkauksesta.


title: Ilja Janitskin

text: Janitskin pyrki tärvelemään maahanmuuttajien mielenosoituksen järjestelyissä mukana olleen naisen maineen vihakirjoittelulla ja siitä seuranneella häirinnällä. Törkeä kunnianloukkaus.


title: Ilja Janitskin

text: MV-lehdessä julkaistiin juutalaisia, tummaihoisia ja muslimeja halventavia kirjoituksia, joiden vuoksi Janitskin tuomittiin kahdesta kiihottamisesta kansanryhmää vastaan.


title: Ilja Janitskin

text: Janitskin kopioi MV-lehteen luvatta satoja muissa viestimissä julkaistuja artikkeleita ja kuvia. Janitskin tuomittiin kolmesta tekijänoikeusrikoksesta ja hänet määrättiin maksamaan tekijänoikeuslain mukaisia hyvityksiä yhteensä 77 900 euroa.


title: Ilja Janitskin

text: Janitskin julkaisi MV-lehdessä omaan rikostutkintaansa liittyneitä asiakirjoja, jotka käräjäoikeus oli määrännyt salaisiksi. Kaksi salassapitorikosta.


title: Ilja Janitskin

text: MV-lehdessä ja Uber Uutisissa julkaistiin ulkomaisten vedonlyönti- ja uhkapelisivustojen mainoksia, joihin pätee Suomen arpajaislainsäädäntö. Lisäksi MV-lehti järjesti rahankeräyksiä, joista osa oli käräjäoikeuden mukaan naamioitu lukuajan myynniksi tai e-kirjan ostamiseksi. Kerätty raha käytettiin toimituksen pyörittämiseen ja Janitskinin omiin menoihin kuten oikeudenkäyntikuluihin. Janitskinin syyksi luettiin kaksi rahapelirikosta ja neljä rahankeräysrikosta.


title: Ilja Janitskin

text: Janitskin tuomittiin oikeudessa 22 kuukauden mittaiseen vankeusrangaistukseen, mutta koska ensikertalainen suorittaa vankeusrangaistuksesta vain puolet, ja koska Janitskin vietti tutkintavankeudessa ja kotiarestissa lähes vuoden ajan, on hänen vankeusrangaistuksensa tullut jo suoritetuksi ja hän välttää vankilan.


title: Ilja Janitskin

text: Janitskin, Johan Bäckman ja kolmas tuomittu määrättiin myös maksamaan korvauksia, hyvityksiä ja oikeudenkäyntikuluja yhteensä noin 238 625 euroa. Janitskinin maksettavaksi tulee tästä summasta suurin osa. Hänen on maksettava kuudelle asianomistajalle yhteensä noin 160 000 euroa. Lisäksi hän joutuu maksamaan yhdessä Bäckmanin kanssa 27 781 euroa yhteisvastuullisesti, mikä tarkoittaa, että korvaus voidaan periä kummalta tahansa.


title: Ilja Janitskin

text: Venäjällä tuomiosta on uutisoitu lähinnä näyttämällä tuomio epäilyttävänä poliittisena ratkaisuna. Varsinaisia tuomion perusteluja ei ole käsitelty.


title: Ilja Janitskin

text: Neljä Ruusua -yhtye teki vuonna 2006 keikkamatkasta kertovan kappaleen ”Juovuksissa Lieksassa”, jossa Ilja Janitskin on yksi laulun tarinan henkilöistä.


title: BAM (elokuva)

text: BAM on vuonna 2008 valmistunut dokumenttielokuva venäläisten komsomoltyöläisten haaveesta rakentaa Baikalin - Amurin välille rautatie. Elokuvan on käsikirjoittanut ja ohjannut Jouni Hiltunen ja tuottanut helsinkiläinen Making Movies tuotantoyhtiö.


title: BAM (elokuva)

text: BAM eli Baikal-Amur -päärata (Baikalo-Amurskaja Magistral) oli Leonid Brezhnevin utopistiselta vaikuttanut suunnitelma rakentaa yli 3500 kilometriä rautatietä ja yli 200 asemaa ja kaupunkia Etelä-Siperiaan viidessä vuodessa. Työntekijöiksi valittiin Komsomol-nuoria eli Neuvostoliiton kommunistisen puolueen nuorisojärjestön jäseniä.


title: BAM (elokuva)

text: "Tämä projekti tulee ratkomaan taloudelliset ongelmamme. Kehotan teitä jättämään arkielämänne ja ilmoittautumaan mukaan tähän isänmaalliseen projektiin", Leonid Brezhnev julisti maaliskuussa 1974.


title: BAM (elokuva)

text: Ehkäpä viimeistä kertaa Neuvostohallitus onnistui rekrytoimaan kymmeniä tuhansia idealistisia nuoria, jotka todella uskoivat asiaansa. He olivat BAM-radan pioneereja, jotka jättivät kotinsa ja vanhempansa Neuvostoliiton eurooppalaisissa osissa ja muuttivat Siperiaan. Filmiryhmät seurasivat vuosikausia radan rakentamista. Dokumentteja ja uutispätkiä käytettiin propagandamateriaalina sekä Neuvostoliitossa että lännessä.


title: BAM (elokuva)

text: Viisivuotissuunnitelma radan valmistumiseksi muuttui toiseksi viisivuotissuunnitelmaksi, ja lopulta rakentaminen kesti peräti 30 vuotta.


title: BAM (elokuva)

text: Dokumenttielokuva "BAM" kertoo BAM:in rakentajista - ihmisistä, jotka rakensivat omin käsin tulevaisuutensa sekä perustivat perheensä ja kasvattivat lapsensa radan varrella. Heistä tuli ensin sankareita, mutta Neuvostoliiton hajottua heidät unohdettiin.


title: BAM (elokuva)

text: Elokuvan kaksi päähenkilöä, Aleksander Bondar ja Ivan Varsavskij, työskentelivät BAM:illa työprikaatien johtajina. Heidät nimitettiin Sosialistisen työn sankareiksi ja heistä tuli aikanaan - kiitos filmiryhmien ja television - äärimmäisen kuuluisia ihmisiä Neuvostoliitossa.


title: BAM (elokuva)

text: Valtion laatutuki 2008


title: Ningbo Bird

text: Ningbo Bird Co. Ltd, usein vain Ningbo Bird () on kiinalainen matkapuhelinten ja tablettien valmistaja. Se oli suurin matkapuhelinten myyjä Kiinassa vuosina 2003–2005.


title: Ningbo Bird

text: Yhtiö perustettiin vuonna 1992 Fenghuassa, ja vuonna 1997 siitä tuli Kiinan suurin hakulaitevalmistaja. Ningbo Bird alkoi valmistaa matkapuhelimia vuonna 1999. Se listattiin Shanghain pörssiin seuraavana vuonna. Kun se pyrki kansainvälisille markkinoille, BIRD International perustettiin Hongkongissa vuonna 2003.


title: Ningbo Bird

text: Ningbo Birdillä on tutkimus- ja kehityskeskukset Chongqingissa, Hangzhoussa ja Ningbossa.


title: Salatiga

text: Salatiga on kaupunki Keski-Jaavassa Indonesiassa noin 47 km Semarangista etelään ja noin 100 km Yogyakartasta pohjoiseen Merbabu- ja Telomoyo-tulivuorten juurella. Kaupunki on perustettu vuonna 750. Kaupungissa oli vuonna 2013 186 087 asukasta. Kaupungin pinta-ala on 17,87 neliökilometriä.


title: Cryptochironomus baeus

text: Cryptochironomus baeus on surviaissääskiin kuuluva kaksisiipislaji, joka elää Sudanissa.


title: Ugandan pääministeri

text: Ugandan pääministeri johtaa Ugandan hallitusta, vaikka hallituksen todellinen päämies on presidentti.


title: Ugandan pääministeri

text: Ugandan pääministerin virka perustettiin ensi kerran vuonna 1962. Vuonna 1966 siihenastinen pääministeri Milton Obote kumosi perustuslain, lakkautti pääministerin viran ja julistautui presidentiksi. Vuonna 1980 pääministerin virka perustettiin uudelleen.


title: Tšekin Extraliga -kausi 2014–2015

text: Tšekin Extraliga -kausi 2014–2015 oli Tipsport Extraligan 22. kausi. Runkosarja alkoi 12. syyskuuta 2014 ja päättyi 1. maaliskuuta 2015. Runkosarjan voitti HC Ocelaři Třinec, jolle runkosarjan voitto oli sille historian toinen. Runkosarjan pistepörssin voitti HC Litvínovin Viktor Hübl.


title: Tšekin Extraliga -kausi 2014–2015

text: Pudotuspelit alkoivat 4. maaliskuuta ja ratkaiseva loppuottelu pelattiin 23. huhtikuuta. Mestaruuden voitti HC Litvínov, jolle mestaruus oli seurahistorian ensimmäinen. Pudotuspelien pistepörssin voitti Litvínovin Robin Hanzl ja pudotuspelien arvokkaimmaksi pelaajaksi valittiin Litvínovin maalivahti Pavel Francouz.


title: Tšekin Extraliga -kausi 2014–2015

text: Kauden parhaana palkittiin Litvínovin Martin Ručinský. Kauden tulokkaaksi valittiin slovakki Martin Réway, joka edusti HC Sparta Prahaa. Parhaaksi puolustajaksi nostettiin saman seuran Adam Polášek, parhaaksi maalivahdiksi Litvínovin Francouz ja parhaaksi valmentajaksi Litvínovin Radim Rulik. Francouz valittiin liigan parhaaksi maalivahdiksi myös kaudella 2012–2013, jolloin hän edusti myös Litvínovia. Kauden päätteeksi Francouz siirtyikin KHL-seura Traktor Tšeljabinskiin.


title: Tuntematon Selkämeri

text: Tuntematon Selkämeri on luontoelokuva Selkämeren vuoden kierrosta. Elokuva valmistui vuonna 2011. Sen on ohjannut ja kuvannut Jouni Hiltunen sekä tuottanut Katharsis Films Oy.


title: Tuntematon Selkämeri

text: Dokumentti "Tuntematon Selkämeri" vie katsojan tutkimusmatkalle Selkämeren karuun ja osin luoksepääsemättömään luontoon ja maisemaan vuoden kierrossa.


title: Tuntematon Selkämeri

text: Selkämeri kätkee suojiinsa rikkaan ja luonnontilaisena pysyneen merellisen elinympäristön. Se antaa elämän tuhansille pesimälinnuille, mutta samalla harvenevalle joukolle kalastajia. Selkämeren vuodenkierto on kiihkeä: se on täynnä elämää mutta myös kuolemaa.


title: Tuntematon Selkämeri

text: Talvella hyytävältä jäälakeudelta on vaikea löytää merkkejä elämästä. Vain yksinäinen merikotka liitää taivaalla seuranaan talviverkkoja kokeva kalastaja. Seuraa kiihkeä, elämäntäyteinen ja lajirunsas kevät, kunnes taas keskikesän tullen Selkämeren luonto hiljenee, alkaa valmistautuminen rannikon kaamokseen ja pitkään syksyyn.


title: Tuntematon Selkämeri

text: Selkämeren rannikolta avautuva avoin merimaisema on ikkuna menneisyyteen, kuvajainen merestä ja maailmasta, joka oli joskus tuhansia vuosia ennen meitä. Tuntematon Selkämeri on puheenvuoro tuon maiseman ja alkukantaisen meriluonnon säilyttämisen puolesta.


title: Final Fantasy Type-0

text: Final Fantasy Type-0 (ennen nimellä Final Fantasy Agito XIII), on Square Enixin kehittämä ja julkaisema toimintaroolipeli. Peli on osa Fabula Nova Crystallis Final Fantasy XIII-projektia. Peli käyttää samaa mytologiaa kuin Final Fantasy XIII ja sen jatko-osat, mutta muuten pelit eivät liity toisiinsa. Square Enix julkaisi pelin alun perin vuonna 2011 PlayStation Portablelle ja vain Japanissa. Fanien pyynnöstä pelistä tehtiin HD-version PlayStation 4:lle vuonna 2015.